Kannada-LLM-Labs/Wikipedia-Kn huggingface dataset:
ಡಿಸೆಂಬರ್ ೨೦

ಡಿಸೆಂಬರ್ ೨೦ - ಡಿಸೆಂಬರ್ ತಿಂಗಳಿನ ಇಪ್ಪತ್ತನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೩೫೪ನೇ (ಅಧಿಕ ವರ್ಷದಲ್ಲಿ ೩೫೫ನೇ) ದಿನ.

ಪ್ರಮುಖ ಘಟನೆಗಳು 
 ೧೮೬೦ - ದಕ್ಷಿಣ ಕೆರೊಲಿನ ಅಮೇರಿಕ ಸಂಯುಕ್ತ ಸಂಸ್ಥಾನದಿಂದ ಬೇರ್ಪಟ್ಟು ಅಮೇರಿಕದ ಅಂತಃಕಲಹಕ್ಕೆ ನಾಂದಿ ಹಾಕಿತು. 
 ೧೯೧೭ - ಸೋವಿಯೆಟ್ ಒಕ್ಕೂಟದ ಮೊದಲ ಗುಪ್ತ ಪೋಲಿಸ್ ದಳ ಚೆಕ ಫೀಲಿಕ್ಸ್ ಡ್ಜೆರ್ಜಿನ್ಸ್ಕಿಯ ನೇತೃತ್ವದಲ್ಲಿ ಸ್ಥಾಪನೆಗೊಂಡಿತು. 
 ೧೯೭೩ - ಸ್ಪೇನ್ನ ಪ್ರಧಾನ ಮಂತ್ರಿ ಅಡ್ಮಿರಲ್ ಲೂಯಿಸ್ ಕರ್ರೆರೊ ಬ್ಲಾಂಕೊ ಮ್ಯಾಡ್ರಿಡ್ನಲ್ಲಿ ಹತ್ಯೆ .
 ೧೯೯೬ - ಪೋರ್ಚುಗಲ್ ಮಕೌ ಅನ್ನು ಚೀನಿ ಜನರ ಗಣರಾಜ್ಯಕ್ಕೆ ಒಪ್ಪಿಸಿತು.

ಜನನ 
 ೧೮೭೬ - ವಾಲ್ಟರ್ ಸಿಡ್ನಿ ಆಡಮ್ಸ್, ಅಮೇರಿಕಾದ ಪ್ರಖ್ಯಾತ ಖಭೌತ ವಿಜ್ಞಾನಿ
 ೧೯೨೫ - ಮಹಾತಿರ್ ಬಿನ್ ಮೊಹಮ್ಮದ್, ಇಂಡೊನೇಷ್ಯಾದ ಪ್ರಧಾನ ಮಂತ್ರಿ.

ಮರಣ 
 ೧೯೯೬ - ಕಾರ್ಲ್ ಸಗಾನ್, ಅಮೇರಿಕ ದೇಶದ ಖಗೋಳಶಾಸ್ತ್ರ ತಜ್ಞ.

ದಿನಾಚರಣೆಗಳು

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

೨
೨
ಡಿಸೆಂಬರ್ ೨೩

ಡಿಸೆಂಬರ್ ೨೩ - ಡಿಸೆಂಬರ್ ತಿಂಗಳಿನ ಇಪ್ಪತ್ತ ಮೂರನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೩೫೭ ನೇ (ಅಧಿಕ ವರ್ಷದಲ್ಲಿ ೩೫೮ ನೇ) ದಿನ.

ಪ್ರಮುಖ ಘಟನೆಗಳು 
 ೧೯೨೧ - ವಿಶ್ವಭಾರತಿ ವಿಶ್ವವಿದ್ಯಾಲಯವು ರಬೀಂದ್ರನಾಥ ಠಾಗೋರ್ರಿಂದ ಸ್ಥಾಪಿತವಾಯಿತು.
 ೧೯೪೭ - ಬೆಲ್ ಲ್ಯಾಬೊರೇಟೊರೀಸ್ನಲ್ಲಿ ಟ್ರ್ಯಾನ್ಸಿಸ್ಟರ್ ಮೊದಲ ಬಾರಿಗೆ ಪ್ರದರ್ಶಿತವಾಯಿತು.
 ೧೯೫೪ - ವಿಶ್ವದ ಮೊದಲ ಮೂತ್ರಜನಕಾಂಗದ ಬದಲಾವಣೆ ಬಾಸ್ಟನ್ನಲ್ಲಿ ನೆರವೇರಿಸಲಾಯಿತು.
 ೧೯೭೨ - ನಿಕರಾಗುವದಲ್ಲಿ ಉಂಟಾದ ಭೂಕಂಪದಲ್ಲಿ ಸುಮಾರು ೧೦,೦೦೦ ಜನರು ಬಲಿಯಾದರು.
 ೧೯೯೦ - ಸ್ಲೊವೇನಿಯದಲ್ಲಿ ನಡೆದ ಜನಾಭಿಪ್ರಾಯ ಮತದಲ್ಲಿ ೮೮% ಜನ ಯುಗೊಸ್ಲಾವಿಯದಿಂದ ಸ್ವಾತಂತ್ರ್ಯಕ್ಕೆ ಒಪ್ಪಿಗೆ ನೀಡಿದರು.

ಜನನ 
 ೧೭೩೨ - ರಿಚರ್ಡ್ ಆರ್ಕ್‌ರಾಯ್ಟ್, ಇಂಗೆಂಡ್‌ನ ಭೌತವಿಜ್ಞಾನಿ
 ೧೮೦೫ - ಜೊಸೆಫ್ ಸ್ಮಿತ್ ಜೂನಿಯರ್, ಮಾರ್ಮನ್ ಮತದ ಸ್ಥಾಪಕ.
 ೧೮೮೯ - ಮೇಹರ್ ಚಂದ್ ಮಹಾಜನ್, ಸರ್ವೋಚ್ಚ ನ್ಯಾಯಾಲಯದ ಮಾಜಿ ಮುಖ್ಯ ನ್ಯಾಯಾಧೀಶ
 ೧೯೦೨ - ಚರಣ್ ಸಿಂಗ್, ರೈತ ಮುಖಂಡ ಮತ್ತು ಭಾರತದ ೭ನೇ ಪ್ರಧಾನ ಮಂತ್ರಿ
 ೧೯೩೩ - ಅಕಿಹಿಟೊ, ಜಪಾನ್ನ ಚಕ್ರವರ್ತಿ.

ಮರಣ 
 ೧೮೩೪ - ಥಾಮಸ್ ಮಾಲ್ಥಸ್, ಇಂಗ್ಲೆಂಡ್ನ ಅರ್ಥಶಾಸ್ತ್ರ ತಜ್ಞ.
 ೨೦೦೪ - ಪಿ.ವಿ. ನರಸಿಂಹರಾವ್, ಭಾರತದ ಪ್ರಧಾನಮಂತ್ರಿ.

ದಿನಾಚರಣೆಗಳು

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

೨
೨
ಡಿಸೆಂಬರ್ ೨೨

ಡಿಸೆಂಬರ್ ೨೨ - ಡಿಸೆಂಬರ್ ತಿಂಗಳಿನ ಇಪ್ಪತ್ತ ಎರಡನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೩೫೬ನೇ (ಅಧಿಕ ವರ್ಷದಲ್ಲಿ ೩೫೭ನೇ) ದಿನ.

ಪ್ರಮುಖ ಘಟನೆಗಳು
 ೧೮೫೧ - ಭಾರತದ ರೂರ್ಕಿಯಲ್ಲಿ ಪ್ರಪಂಚದ ಮೊದಲ ಸರಕು ಒಯ್ಯುವ ಉಗಿಬಂಡಿ ಚಾಲನೆಗೆ ಬಂದಿತು.
 ೧೮೮೫ - ಮುಂಚೆ ಸಮುರಾಯ್ ಆಗಿದ್ದ ಇಟೊ ಹಿರೊಬುಮಿ ಜಪಾನ್ನ ಮೊದಲ ಪ್ರಧಾನ ಮಂತ್ರಿಯಾದನು. 
 ೧೯೪೭ - ಇಟಲಿಯ ಸಂವಿಧಾನ ರಚನ ಸಮಿತಿಯು ಸಂವಿಧಾನವನ್ನು ಅಂಗೀಕರಿಸಿತು.
 ೧೯೮೯ - ರೊಮಾನಿಯದಲ್ಲಿ ನಿಕೊಲೆ ಚೌಸೆಸ್ಕುವಿನ ಎಡಪಂಥೀಯ ಸರ್ಕಾರ ಉರುಳಿ ಇಯಾನ್ ಇಲಿಯೆಸ್ಕು ಹೊಸ ರಾಷ್ಟ್ರಪತಿಯಾದನು.
 ೧೯೯೦ - ಲೆಕ್ ವಲೆಸ ಪೋಲೆಂಡ್ನ ರಾಷ್ಟ್ರಪತಿಯಾದನು.
 ೨೦೦೧ - ಬುರ್ಹಾನುದ್ದೀನ್ ರಬ್ಬಾನಿ ಅಫ್ಘಾನಿಸ್ಥಾನದ ಆಡಳಿತವನ್ನು ರಾಷ್ಟ್ರಪತಿ ಹಮೀದ್ ಕರ್ಜಾಯ್ಗೆ ಹಸ್ತಾಂತರಿಸಿದನು.

ಜನನ
 ೧೬೬೬ - ಗುರು ಗೋಬಿಂದ್ ಸಿಂಗ್, [[ಸಿಖ್ ಧರ್ಮหีใหฯ
]]ದ ಗುರು.
 ೧೮೫೩ - ಶಾರದಾ ದೇವಿ, ರಾಮಕೃಷ್ಣ ಪರಮಹಂಸರ ಸಹಧರ್ಮಿಣಿ
 ೧೮೮೭ - ಶ್ರೀನಿವಾಸ ರಾಮಾನುಜನ್, ಭಾರತದ ಗಣಿತಜ್ಞ.
 ೧೯೪೭ - ದಿಲೀಪ್ ದೋಶಿ, ಭಾರತದ ಮಾಜಿ ಕ್ರಿಕೆಟಿಗ

ಮರಣ
 ೧೯೮೯ - ಸ್ಯಾಮುಯೆಲ್ ಬೆಕೆಟ್ಟ್, ಐರ್ಲೆಂಡ್ನ ಸಾಹಿತ್ಯದಲ್ಲಿ ನೊಬೆಲ್ ಪ್ರಶಸ್ತಿ ವಿಜೇತ ಸಾಹಿತಿ.

ದಿನಾಚರಣೆಗಳು

ಹೊರಗಿನ ಸಂಪರ್ಕಗಳು

ಇತಿಹಾಸದಲ್ಲಿ ಈ ದಿನ 
ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
ಆನ್-ದಿಸ್-ಡೇ ತಾಣ

೨
೨
ಡಿಸೆಂಬರ್ ೨೪

ಡಿಸೆಂಬರ್ ೨೪ - ಡಿಸೆಂಬರ್ ತಿಂಗಳಿನ ಇಪ್ಪತ್ತ ನಾಲ್ಕನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೩೫೮ ನೇ (ಅಧಿಕ ವರ್ಷದಲ್ಲಿ ೩೫೯ ನೇ) ದಿನ.

ಪ್ರಮುಖ ಘಟನೆಗಳು 
 ೧೮೬೫ - ಅಮೇರಿಕ ದೇಶದಲ್ಲಿ ಹಿಂಸಾತ್ಮಕ ವರ್ಣಬೇಧ ಪ್ರೋತ್ಸಾಹಕ ಸಂಘಟನೆ ಕು ಕ್ಲುಕ್ಸ್ ಕ್ಲಾನ್ ಸ್ಥಾಪನೆ.
 ೧೯೨೪ - ಅಲ್ಬೇನಿಯ ಗಣರಾಜ್ಯವಾಯಿತು.
 ೧೯೫೧ - ಲಿಬ್ಯಾ ಇಟಲಿಯಿಂದ ಸ್ವಾತಂತ್ರ್ಯ ಪಡೆಯಿತು.
 ೧೯೫೪ - ಲಾಓಸ್ ಸ್ವಾತಂತ್ರ್ಯ ಪಡೆಯಿತು.
 ೧೯೬೮ - ಅಪೊಲೊ ಕಾರ್ಯಕ್ರಮದ ಅಪೊಲೊ-೮ರ ಅಂತರಿಕ್ಷಯಾನಿಗಳು ಚಂದ್ರನ ಕಕ್ಷೆಯನ್ನು ಹೊಕ್ಕಿದ ಮೊದಲ ಮಾನವರಾದರು.
 ೧೯೭೯ - ಸೋವಿಯೆಟ್ ಒಕ್ಕೂಟ ಆಫ್ಘಾನಿಸ್ಥಾನದ ಎಡಪಂಥೀಯ ಸರ್ಕಾರವನ್ನು ಬೆಂಬಲಿಸಲು ತನ್ನ ಸೇನೆಯನ್ನು ಕಳುಹಿಸಿತು.
 ೨೦೦೨ - ನವ ದೆಹಲಿಯ ಆಂತರಿಕ ರೈಲು ಸೇವೆ (ಮೆಟ್ರೊ) ಪ್ರಾರಂಭ.

ಜನನ 
 ೧೮೧೮ - ಜೇಮ್ಸ್ ಜೂಲ್, ಬ್ರಿಟನ್ನ ಭೌತಶಾಸ್ತ್ರಜ್ಞ.
 ೧೮೯೧ - ಚಂದ್ರ ಸಿಂಗ್ ಗಢವಾಲಿ, ಭಾರತದ ಕ್ರಾಂತಿಕಾರಿ ಸ್ವಾತಂತ್ರ್ಯ ಹೋರಾಟಗಾರ
 ೧೮೯೮ - ಎಸ್.ವಿ.ರಂಗಣ್ಣ, ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ವಿಜೇತರು
 ೧೯೦೫ - ಹೊವರ್ಡ್ ಹ್ಯೂಜ್ಸ್, ಅಮೇರಿಕ ದೇಶದ ಉದ್ಯಮಿ.
 ೧೯೧೦ - ಪಿ. ಬಿ. ದೇಸಾಯಿ, ಸಂಶೋಧನಕಾರ ಮತ್ತು ಶಾಸನತಜ್ಞ
 ೧೯೨೫ - ಮೊಹಮದ್ ರಫಿ, ಭಾರತದ ಹಿನ್ನೆಲೆ ಗಾಯಕ.
 ೧೯೩೧ - ಎಸ್.ವಿ.ಶ್ರೀನಿವಾಸರಾವ್, ಕನ್ನಡ ಕಥೆ ಮತ್ತು ಕಾದಂಬರಿಕಾರ
 ೧೯೫೯ - ಅನಿಲ್ ಕಪೂರ್, ಬಾಲಿವುಡ್ ನಟ.

ಮರಣ 
 ೧೫೨೪ - ವಾಸ್ಕೊ ಡ ಗಾಮ, ಪೋರ್ಚುಗಲ್ನ ನಾವಿಕ.

ದಿನಾಚರಣೆಗಳು

ಹೊರಗಿನ ಸಂಪರ್ಕಗಳು 
 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

೨
೨
ಡಿಸೆಂಬರ್ ೨೭

ಡಿಸೆಂಬರ್ ೨೭ - ಡಿಸೆಂಬರ್ ತಿಂಗಳಿನ ಇಪ್ಪತ್ತ ಏಳನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೩೬೧ ನೇ (ಅಧಿಕ ವರ್ಷದಲ್ಲಿ ೩೬೨ನೇ) ದಿನ.

ಪ್ರಮುಖ ಘಟನೆಗಳು 
 ೧೮೩೧ - ಚಾರ್ಲ್ಸ್ ಡಾರ್ವಿನ್ ಹಡಗು ಹೆಚ್‍ಎಮ್‍ಎಸ್ ಬೀಗಲ್ನಲ್ಲಿ ಪ್ರಯಾಣವನ್ನು ಪ್ರಾರಂಭಿಸಿದ.
 ೧೯೧೧ - ಜನ ಗಣ ಮನ ಈ ದಿನದಂದು ಕಲ್ಕತ್ತಾದಲ್ಲಿ ನಡೆದ ಭಾರತೀಯ ರಾಷ್ಟ್ರೀಯ ಕಾಂಗ್ರೇಸ್ ನ ಅಧಿವೇಶನದಲ್ಲಿ ಮೊದಲ ಬಾರಿ ರವೀಂದ್ರನಾಥ್ ಟಾಗೋರ್ ಹಾಡಿದರು.
 ೧೯೨೯ - ಲಿಯೊನ್ ಟ್ರಾಟ್ಸ್ಕಿಯನ್ನು ಸೋವಿಯೆಟ್ ಒಕ್ಕೂಟದಿಂದ ಹೊರಹಟ್ಟಲಾಯಿತು.
 ೧೯೪೫ - ವಿಶ್ವ ಬ್ಯಾಂಕ್ ಸ್ಥಾಪನೆ.
 ೧೯೪೯ - ನೆದರ್‍ಲ್ಯಾಂಡ್ಸ್ ಇಂಡೊನೇಷ್ಯಾದ ಸ್ವಾತಂತ್ರ್ಯವನ್ನು ಗುರುತಿಸಿತು.
 ೧೯೭೮ - ಸ್ಪೇನ್ ೪೦ ವರ್ಷದ ಸರ್ವಾಧಿಕಾರತ್ವ ಸರ್ಕಾರದಿಂದ ಹೊರಬಂದು ಪ್ರಜಾತಂತ್ರವಾಯಿತು.
 ೧೯೭೯ - ಸೋವಿಯೆಟ್ ಒಕ್ಕೂಟ ಅಫ್ಘಾನಿಸ್ಥಾನದ ಸರ್ಕಾರವನ್ನು ಹತೋಟಿಗೆ ತಗೆದುಕೊಂಡಿತು.

ಜನನ 
 ೧೫೭೧ - ಜೊಹಾನ್ ಕೆಪ್ಲರ್, ಜರ್ಮನಿಯ ಖಗೋಳಶಾಸ್ತ್ರ ತಜ್ಞ.
 ೧೬೫೪ - ಜಾಕೊಬ್ ಬೆರ್ನೊಲಿ, ಸ್ವಿಟ್ಜರ್‍ಲ್ಯಾಂಡ್ನ ಗಣಿತಜ್ಞ.
 ೧೭೭೩ - ಜ್ಯಾರ್ಜ್ ಕೇಯ್ಲಿ, ಇಂಗ್ಲಂಡ್‌ನ ಖ್ಯಾತ ಇಂಜಿನಿಯರ್
 ೧೭೯೬ - ಮಿರ್ಜಾ ಗಾಲಿಬ್, ಭಾರತದ ಉರ್ದು ಕವಿ.
 ೧೮೨೨ - ಲೂಯಿ ಪಾಸ್ಚರ್, ಫ್ರಾನ್ಸ್ನ ವಿಜ್ಞಾನಿ.
 ೧೯೬೫ - ಸಲ್ಮಾನ್ ಖಾನ್, ಹಿಂದಿ ಚಲನಚಿತ್ರ ನಟ

ಮರಣ 
 ೧೯೨೩ - ಗುಸ್ತಾವ್ ಐಫಲ್, ಫ್ರಾನ್ಸ್ನ ವಾಸ್ತುಶಿಲ್ಪಿ.

ದಿನಾಚರಣೆಗಳು

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

೨
೨
ಡಿಸೆಂಬರ್ ೩೦

ಡಿಸೆಂಬರ್ ೩೦ - ಡಿಸೆಂಬರ್ ತಿಂಗಳಿನ ಮೂವತ್ತನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೩೬೪ನೇ (ಅಧಿಕ ವರ್ಷದಲ್ಲಿ ೩೬೫ನೇ) ದಿನ.

ಪ್ರಮುಖ ಘಟನೆಗಳು 
 ೧೯೦೬ - ಅಖಿಲ ಭಾರತ ಮುಸ್ಲಿಂ ಲೀಗ್ ಸ್ಥಾಪನೆ.
 ೧೯೪೩ - ಪೋರ್ಟ್ ಬ್ಲೇರ್ನಲ್ಲಿ ಸುಭಾಶ್ ಚಂದ್ರ ಬೋಸ್ ಭಾರತದ ಧ್ವಜವನ್ನು ಹಾರಿಸಿ ಸ್ವಾತಂತ್ರ್ಯವನ್ನು ಘೋಷಿಸಿದರು.
 ೧೯೪೭ - ರೊಮಾನಿಯ ಚಕ್ರಾಧಿಪತ್ಯದಿಂದ ಜನ ಗಣರಾಜ್ಯವಾಗಿ ಬದಲಾಯಿತು.
 ೧೯೬೫ - ಫೆರ್ಡಿನೆಂಡ್ ಮಾರ್ಕೊಸ್ ಫಿಲಿಪ್ಪೀನ್ಸ್ನ ರಾಷ್ಟ್ರಪತಿಯಾದರು.

ಜನನ 
 ೧೮೬೫ - ರಡ್ಯಾರ್ಡ್ ಕಿಪ್ಲಿಂಗ್, ಬ್ರಿಟನ್ನ ಲೇಖಕ, ಸಾಹಿತ್ಯದ ನೊಬೆಲ್ ಪ್ರಶಸ್ತಿ ವಿಜೇತ.
 ೧೮೭೯ - ರಮಣ ಮಹರ್ಷಿ, ಭಾರತದ ತತ್ವಜ್ಞಾನಿ.
 ೧೮೮೭ - ಕೆ. ಎಮ್. ಮುನ್ಷಿ, ಭಾರತೀಯ ವಿದ್ಯಾ ಭವನದ ಸ್ಥಾಪಕರು
 ೧೯೦೬ - ಸರ್ಜೆ ಕೊರೊಲೈಯೋವ್, ಉಕ್ರೇನ್‌ನ ಪ್ರಸಿದ್ಧ ಇಂಜಿನಿಯರ್
 ೧೯೫೦ - ಹನುಮಪ್ಪ ಸುದರ್ಶನ, 'ರಾಯ್ಟ್ ಲಾಯ್‌ವ್ಲಿಹುಡ್' ಪ್ರಶಸ್ತಿ ವಿಜೇತರು

ಮರಣ 
 ೧೬೯೧ - ರಾಬರ್ಟ್ ಬಾಯ್ಲ್, ಐರ್ಲೆಂಡ್ನ ವಿಜ್ಞಾನಿ.
 ೧೮೯೬ - ಹೊಸೆ ರಿಜಾಲ್, ಫಿಲಿಪ್ಪೀನ್ಸ್ನ ನಾಯಕ (ಮರಣದಂಡನೆ).
 ೧೯೬೮ - ಟ್ರಿಗ್ವೆ ಲಿ, ನರ್ವೆಯ ರಾಜಕಾರಣಿ, ಮೊದಲ ಸಂಯುಕ್ತ ರಾಷ್ಟ್ರ ಸಂಸ್ಥೆಯ ಮಹಾಕಾರ್ಯದರ್ಶಿ. 
 ೨೦೦೬ - ಸದ್ದಾಮ್ ಹುಸೇನ್, ಇರಾಕ್ನ ಸರ್ವಾಧಿಕಾರಿ (ಗಲ್ಲು ಶಿಕ್ಷೆ).
 ೨೦೦೯ - ಡಾ. ವಿಷ್ಣುವರ್ಧನ್, ಕನ್ನಡ ನಟ

ದಿನಾಚರಣೆಗಳು

ಹೊರಗಿನ ಸಂಪರ್ಕಗಳು 

 ಇತಿಹಾಸದಲ್ಲಿ ಈ ದಿನ 
 ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
 ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
 ಆನ್-ದಿಸ್-ಡೇ ತಾಣ

೨
೨
ಅಂತಃಪುರ ಗೀತೆಗಳು

ಇವು ಬೇಲೂರಿನ ಜಗತ್ಪ್ರಸಿದ್ಧ ಚನ್ನಕೇಶವ ದೇವಸ್ಥಾನದಲ್ಲಿ ನಿತ್ಯ ನಲಿಯುವ ಶಿಲಾಬಾಲಿಕೆಯರು. ಇವರ ಬಗೆಗೆ ದಾರ್ಶನಿಕ ಕವಿ ಡಿ.ವಿ.ಜಿ.ಯವರು ಅನ್ತಃಪುರಗೀತೆ ಎಂಬ ಕವನ ಸಂಕಲನವನ್ನೇ ಬರೆದಿದ್ದಾರೆ.

ಕಲೆ
ಕರ್ನಾಟಕದ ಇತಿಹಾಸ
ಭಾರತೀಯ ಯುಏವಿಗಳು

ಭಾರತೀಯ ಯುಏವಿಗಳು
	ಭಾರತವು ಭೂಸೇನೆಯ ಅವಶ್ಯ ಪೂರೈಕೆಗಾಗಿ ತನ್ನದೇ ಆದ ಯುಏವಿ ಕಾರ್ಯಕ್ರಮವನ್ನು ೧೯೯೮ರಲ್ಲಿ ಭಾರತೀಯ ರಕ್ಷಣಾ ಪ್ರಯೋಗಲಾಯದ (Defence Research & Development Organisation, DRDO) ಮೂಲಕ ಪ್ರಾರಂಭಿಸಿತು. ೧೯೯೧ರಲ್ಲಿ ಈ ಕಾರ್ಯಕ್ರಮಕ್ಕಾಗಿ ೩೪ ಕೋಟಿ ರುಪಾಯಿಗಳನ್ನು ಬಿಡುಗಡೆ ಮಾಡಲಾಯಿತು.
	ಬೆಂಗಳೂರಿನಲ್ಲಿರುವ ವೈಮಾನಿಕ ಅಭಿವೃದ್ಧಿ ಕೇಂದ್ರವು (Aeronautical Development Establishment) ’ನಿಶಾಂತ್’ ಎಂಬ ದೂರ ನಿಯಂತ್ರಿತ ವಿಮಾನದ (Remotely Piloted Vehicle) ವಿನ್ಯಾಸ ಹಾಗೂ ಅಭಿವೃದ್ಧಿಯಲ್ಲಿ ತೊಡಗಿತು. ಗುಪ್ತಚರ ಕಾರ್ಯಗಳು, ಗುರಿ ಗುರುತಿಸುವಿಕೆ ಹಾಗೂ ಗಮನ (Target Identification & Observation), ನಷ್ಟ ಸಮೀಕ್ಷೆ (Damage Assessment) ಮುಂತಾದ ಕೆಲಸಗಳಿಗಾಗಿ ಅಭಿವೃದ್ಧಿಪಡಿಸಲಾದ ನಿಶಾಂತ್ ಕೋಲಾರದಲ್ಲಿ ಹಲವು ಪ್ರಾಯೋಗಿಕ ಹಾರಾಟಗಳನ್ನು ಕಂಡಿದೆ.  ಇದು ೩೬೦ ಕಿ.ಗ್ರಾಂ ಭಾರವಿದ್ದು, ೧೦೦ ಕಿ.ಮೀ ದೂರಮಿತಿ ಹೊಂದಿದೆ. ನಿಶಾಂತ್ ಮೊತ್ತ ಮೊದಲಾಗಿ ಹಾರಾಟ ನಡೆಸಿದ್ದು ೧೯೯೫ರಲ್ಲಿ. ೧೯೯೬-೧೯೯೭ರಲ್ಲಿ ಭಾರತೀಯ ಭೂ ಸೇನೆಯು ಇದನ್ನು ಉಪಯೋಗಿಸ ತೊಡಗಬೇಕಿತ್ತಾದರೂ ನಿರ್ಮಾಣ ಕಾರ್ಯದಲ್ಲಿ ಆದ ವಿಳಂಬಗಳಿಂದ ಹಾಗೂ ತಾಂತ್ರಿಕ ದೋಷಗಳಿಂದಾಗಿ ಇಂದಿನವರೆಗೂ ನಿಶಾಂತ್ ಅಭಿವೃದ್ಧಿ ಹಂತದಲ್ಲೇ ಇದೆ.
	ಸಕಾಲದಲ್ಲಿ ನಿಶಾಂತ್ ದೊರಕದ ಕಾರಣ ಭಾರತೀಯ ರಕ್ಷಣಾ ಪಡೆಗಳು ಇಸ್ರೇಲಿನಿಂದ ಯುಏವಿಗಳನ್ನು ಖರೀದಿಸಿವೆ. ಸರ್ಚರ್ ಮಾರ್ಕ್-೨ ಹಾಗೂ ಹೆರಾನ್ ಎಂಬ ಎರಡು ವಿಧದ ಯುಏವಿಗಳನ್ನು ಇಸ್ರೇಲಿನ ಐಎಐ (ಇಸ್ರೇಲ್ ವಿಮಾನ ಕಾರ್ಖಾನೆ-Israel Aircraft Industries) ಭಾರತೀಯ ಭೂ ಸೇನೆ, ನೌಕಾ ಸೇನೆ ಹಾಗೂ ವಾಯು ಸೇನೆಗಳಿಗೆ ಪೂರೈಸಿದೆ. 
	ಭಾರತವು ಗುರಿ ಅಭ್ಯಾಸಕ್ಕಾಗಿ ಲಕ್ಷ್ಯ ಎಂಬ ದೂರ ನಿಯಂತ್ರಿತ ವಿಮಾನವನ್ನು (Remotely Piloted Vehicle) ತಯಾರಿಸಿದೆ. ಇದನ್ನು ಚಾಲಕರಹಿತ ಗುರಿ ವಿಮಾನ (Pilotless Target Aircraft) ಎಂದೂ ಕರೆಯಲಾಗುತ್ತದೆ. ಲಕ್ಷ್ಯವನ್ನು ೨೦೦೨ರಲ್ಲಿ ಪೂರ್ಣವಾಗಿ ಅಭಿವೃದ್ಧಿಗೊಳಿಸಲಾಗಿದ್ದು ಇದನ್ನು ಭಾರತೀಯ ವಾಯು ಸೇನೆ ಹಾಗೂ ನೌಸೇನೆಗಳು ಗುರಿ ಅಭ್ಯಾಸಕ್ಕಾಗಿ ಬಳಸುತ್ತಿವೆ. ಲಕ್ಷ್ಯ ವಿಮಾನಕ್ಕೆ ಸಿಡಿತಲೆಯನ್ನು ಅಳವಡಿಸಿ ಕ್ಷಿಪಣಿಯಾಗಿ ಮಾರ್ಪಡಿಸುವ ಯೋಜನೆಯನ್ನು ಭಾರತೀಯ ರಕ್ಷಣಾ ಪ್ರಯೋಗಾಲಯಗಳು ಹೊಂದಿವೆ.
	ಇವಲ್ಲದೆ ಕಪೋತಕ ಎಂಬ ಸಣ್ಣ ಯುಏವಿಯೊಂದನ್ನು ಭಾರತ ಅಭಿವೃದ್ಧಿಗೊಳಿಸುತ್ತಿದೆ ಎಂದು ನಂಬಲಾಗಿದೆ. ಇದರ ವಿನ್ಯಾಸವನ್ನು ಗುಪ್ತಚರ ಕಾರ್ಯಗಳಿಗೆ ತಕ್ಕಂತೆ ರಚಿಸಲಾಗಿದೆ ಎಂಬ ವದಂತಿಗಳಿದ್ದರೂ ಇದರ ಉಪಯೋಗವು ಇನ್ನೂ ಸ್ಪಷ್ಟವಾಗಿಲ್ಲ.

ಭಾರತೀಯ ಸೈನ್ಯ
ಯುಏವಿ ವ್ಯವಸ್ಥೆ

ಯುಏವಿ ವ್ಯವಸ್ಥೆ

ಯುಏವಿಗಳು ಹೇಗೆ ಕೆಲಸ ಮಾಡುತ್ತವೆ? 
	ಒಂದು ಯುಏವಿ ವ್ಯವಸ್ಥೆಯಲ್ಲಿ ಮೂರು ಉಪವ್ಯವಸ್ಥೆಗಳಿರುತ್ತವೆ. ಇವೆಂದರೆ ಭೂ ನಿಯಂತ್ರಣ ಕೊಠಡಿ (Ground Control Station), ಯುಏವಿ ವಿಮಾನಗಳು ಮತ್ತು ಮಾಹಿತಿ ಕೊಂಡಿ (Datalink).

ಭೂ ನಿಯಂತ್ರಣ ಕೊಠಡಿ 
ಭೂ ನಿಯಂತ್ರಣ ಕೊಠಡಿಯಲ್ಲಿ ಕುಳಿತು ಚಾಲಕರು ಯುಏವಿಯನ್ನು ಹಾರಬಿಡುತ್ತಾರೆ. ಇಲ್ಲಿ ಚಾಲಕರು ಭೂ ನಿಯಂತ್ರಣ ಕೊಠಡಿ, ಮಾಹಿತಿ ಕೊಂಡಿ ಹಾಗೂ ಯುಏವಿಗಳನ್ನು ನಿಯಂತ್ರಿಸಲು ಬಳಸುವ ಎಲ್ಲಾ ಉಪಕರಣಗಳಿರುತ್ತವೆ. ಅಲ್ಲದೆ, ಯುಏವಿಯಲ್ಲಿ ಅಳವಡಿಸಿರುವ ಕ್ಯಾಮೆರವನ್ನು ಕೂಡ ಇಲ್ಲಿಂದಲೇ ನಿಯಂತ್ರಿಸಲಾಗುತ್ತದೆ. ಟಿವಿ ಪರದೆಯ ಮೇಲೆ ಯುಏವಿ ಬಿತ್ತರಿಸುವ ವಿಡಿಯೊ ಮೂಡಿ ಬರುತ್ತದೆ. ವಿಮಾನದ ಧೋರಣೆಯನ್ನು (Attitude) ಕೂಡ ಇವರಿಗೆ ಮಾಪಕಗಳು ತಿಳಿಸುತ್ತವೆ.  ಇಲ್ಲಿಂದಲೇ ಯುಏವಿಯ ಹಾರಾಟ ಹಾಗೂ ಯುಏವಿಯು ಮಾಡಬೇಕಾದ ಕಾರ್ಯಗಳ ಬಗ್ಗೆ ಚಾಲಕರು ಆಜ್ಞೆಗಳನ್ನು ಕಳುಹಿಸುತ್ತಾರೆ. ಯುಏವಿ ಚಾಲಕರು ವಿಮಾನ ನಿಲ್ದಾಣದ ನಿಯಂತ್ರಣ ಕೇಂದ್ರದೊಂದಿಗೆ (Air Traffic Control) ಸಂಪರ್ಕವನ್ನು ಹೊಂದಿದ್ದು, ಅಲ್ಲಿನ ನಿಯಂತ್ರಕರ ಸಹಯೋಗದಿಂದ ಯುಏವಿಯನ್ನು ನಿರ್ದಿಷ್ಟ ಹಾದಿಯಲ್ಲಿ, ಇತರ (ಪೌರ ಹಾಗೂ ಸೈನಿಕ) ವಿಮಾನಗಳಿಗೆ ಅಡ್ಡ ಬರದಂತೆ ನಿಯಂತ್ರಿಸುತ್ತಾರೆ.

ಮಾಹಿತಿ ಕೊಂಡಿ (Datalink) 
ಭೂ ನಿಯಂತ್ರಣ ಕೊಠಡಿಯಿಂದ ಚಾಲಕರು ಕಳುಹಿಸುವ ಆಜ್ಞೆಗಳನ್ನು ವಿದ್ಯುತ್ ರೂಪದಲ್ಲಿ ಮಾಹಿತಿ ಕೊಂಡಿಗೆ ರವಾನಿಸಲಾಗುತ್ತದೆ. ಮಾಹಿತಿ ಕೊಂಡಿಯು ಈ ಆಜ್ಞೆಗಳನ್ನು ವಿದ್ಯುದಯಸ್ಕಾಂತೀಯ ಅಲೆಗಳ (Electromagnetic/radio waves) ರೂಪಕ್ಕೆ ಪರಿವರ್ತಿಸಿ ಸಂದೇಶಗಳಾಗಿ ಯುಏವಿ ವಿಮಾನದತ್ತ ಬಿತ್ತರಿಸುತ್ತದೆ. ಭೂ ಮಾಹಿತಿ ಕೊಂಡಿಯಿಂದ ಯುಏವಿಯತ್ತ ಬಿತ್ತರಿಸಲ್ಪಡುವ ಸಂದೇಶಗಳನ್ನು ಮೇಲ್ಮುಖ ಕೊಂಡಿ (Uplink) ಎಂದು ಕರೆಯಲಾಗುತ್ತದೆ. ಯುಏವಿಯು ಬಿತ್ತರಿಸುವ ಮಾಹಿತಿಯನ್ನು ಮಾಹಿತಿ ಕೊಂಡಿಯು ಆಲಿಸಿ, ವಿದ್ಯುತ್ ರೂಪಕ್ಕೆ ಪರಿವರ್ತಿಸಿ ಭೂ ನಿಯಂತ್ರಣ ಕೊಠಡಿಗೆ ಕಳುಹಿಸುತ್ತದೆ. ಯುಏವಿಯಿಂದ ಭೂ ಮಾಹಿತಿ ಕೊಂಡಿಗೆ ಬಿತ್ತರಿಸುವ ಸಂದೇಶವನ್ನು ಕೆಳಮುಖ ಕೊಂಡಿ (Downlink) ಎಂದು ಕರೆಯಲಾಗುತ್ತದೆ. ಈ ಮಾಹಿತಿ ಕೊಂಡಿಯ ಬಿತ್ತರಿಕೆ ಟೆಲಿಮಿಟ್ರಿ ರೂಪದಲ್ಲಿರುತ್ತದೆ.

ಯುಏವಿ 
ಯುಏವಿಗಳನ್ನು ಅನೇಕ ವಿಧಗಳಲ್ಲಿ ಹಾರಬಿಡಬಹುದು; ವಿದ್ಯುತ್ ಅಥವಾ ಒತ್ತಡಕೊಳಪಡಿಸಿದ ವಾಯುಶಕ್ತಿಯಿಂದ (pneumatic)  ಕಾರ್ಯನಡೆಸುವ ಕವಣೆಯಿಂದ ಹಾರಬಿಡುವ (catapult launch), ರಾಕೆಟ್ ಶಕ್ತಿಯಿಂದ  ಮತ್ತು ಓಡುದಾರಿಯಲ್ಲಿ (Runway) ಓಡಿ ವೇಗ ಪಡೆದು ಹಾರುವ ವಿಧಗಳು. ಕವಣೆಯಿಂದ ಮತ್ತು ರಾಕೆಟ್ ಶಕ್ತಿಯಿಂದ  ಹಾರಬಿಡುವ ಯುಏವಿಗಳು ಇಳಿಯಲು ಪ್ಯಾರಾಚೂಟನ್ನು ಬಳಸುತ್ತವೆ. ಓಡುದಾರಿಯನ್ನು ಬಳಸುವ ಯಏವಿಗಳು ಇಳಿಯಲು ಕೂಡ ಓಡುದಾರಿಯನ್ನೇ ಬಳಸುತ್ತವೆ. ಓಡುದಾರಿಯನ್ನು ಬಳಸುವ ಯುಏವಿಗಳ ಉಡ್ಡಯನ (Take off) ಮತ್ತು ನೆಲಕ್ಕಿಳಿಸುವಿಕೆ (Landing) ಸ್ವನಿಯಂತ್ರಿತ ಅಥವಾ ಚಾಲಕ ನಿಯಂತ್ರಿತವಾಗಿರಬಹುದು.
	ಮಾಹಿತಿ ಕೊಂಡಿಯು ಬಿತ್ತರಿಸಿದ ಚಾಲಕರ ಆಜ್ಞೆಗಳನ್ನು ಯುಏವಿಯು ಆಲಿಸಿ ಅದರಂತೆ ನಡೆಯುತ್ತದೆ. ತನ್ನ ಧೋರಣೆಯನ್ನು  [ಎತ್ತರ (Altitude), ವೇಗ (Airspeed), ದಿಕ್ಕು (Heading), ಸ್ಥಳ (Position), ಏರುವಿಕೆ (Climb), ಇಳಿಯುವಿಕೆ (Descent) ಇತ್ಯಾದಿ] ಅರಿಯಲು ಯುಏವಿಯು ತನ್ನಲ್ಲೇ ಅಳವಡಿಸಲಾದ ಸಂವೇದಕಗಳನ್ನು (Sensors) ಬಳಸುತ್ತದೆ ಹಾಗೂ ಈ ಮಾಹಿತಿಗಳನ್ನು ನೆಲಕ್ಕೆ ಬಿತ್ತರಿಸುತ್ತದೆ. ವಿಡಿಯೊಗಾಗಿ ಯುಏವಿಯಲ್ಲಿ ಶಕ್ತಿಶಾಲಿಯಾದ ಕ್ಯಾಮೆರವನ್ನು ಅಳವಡಿಸಲಾಗುತ್ತದೆ. ಈ ಕ್ಯಾಮೆರವು ಹಗಲು (Day camera) ಹಾಗೂ ರಾತ್ರಿಯಲ್ಲಿ (Infra-red) ಕೆಲಸ ಮಾಡಲು ಸಮರ್ಥವಾಗಿರುತ್ತದೆ. ಕ್ಯಾಮೆರ ಚಿತ್ರೀಕರಿಸುವ ವಿಡಿಯೊವನ್ನು ತಕ್ಷಣ ನಿಜ-ಸಮಯದಲ್ಲೇ ನೆಲಕ್ಕೆ ಬಿತ್ತರಿಸಲಾಗುತ್ತದೆ (ನೇರ ಪ್ರಸಾರದಂತೆ). ಇವಲ್ಲದೆ ಈ ಕ್ಯಾಮೆರದಲ್ಲಿ ಲೇಸರ್ ಕಿರಣವನ್ನು ಹೊಮ್ಮಿಸುವ ಉಪಕರಣವನ್ನೂ ಅಳವಡಿಸಲಾಗುತ್ತದೆ. ಭೂ ನಿಯಂತ್ರಣ ಕೊಠಡಿಯಲ್ಲಿ ಕುಳಿತಿರುವ ಚಾಲಕರು ಕ್ಯಾಮೆರದ ಕಣ್ಣಿಗೆ ಕಾಣುವ ಲಕ್ಷ್ಯವನ್ನು (ಗುರಿ) ಲೇಸರ್ ಕಿರಣದಿಂದ ಹೊಡೆಯುತ್ತಾರೆ. ಈ ಲೇಸರ್ ಕಿರಣದ ಪ್ರತಿಫಲನವನ್ನು ಗುರುತಿಸಿ ಲಕ್ಷ್ಯದ ದೂರವನ್ನು ಅಳೆಯಲಾಗುತ್ತದೆ. ಅಲ್ಲದೆ ಹಿಂಬಾಲಿಸಿ ಬರುವ ಸಮರ ವಿಮಾನದ (Fighter Aircraft) ಚಾಲಕನು ಈ ಪ್ರತಿಫಲನವನ್ನು ವಿಶೇಷ ಉಪಕರಣದ ಮೂಲಕ ಗಮನಿಸಿ ತನ್ನ ವಿಮಾನದಿಂದ ಬಾಂಬನ್ನು ಎಸೆಯುತ್ತಾನೆ. ಈ ಬಾಂಬು ಲೇಸರ್ ಪ್ರತಿಫಲನವನ್ನೇ ಮಾರ್ಗದರ್ಶಿಯಾಗಿಸಿಕೊಂಡು ಗುರಿಯನ್ನು ನಿಖರವಾಗಿ ಹೊಡೆಯುತ್ತದೆ (Laser Guided Bomb).

ಇವನ್ನೂ ನೋಡಿ 
ಯುಏವಿ ಅಥವಾ ಮಾನವರಹಿತ ವಾಯು ವಿಮಾನ

ವಿಮಾನಗಳು
ಸಂಚಾರ ವ್ಯವಸ್ಥೆ
ಚತುರ್ಧಾಮ

ಹಿಮಾಲಯ ( ಉತ್ತರಾಂಚಲ ರಾಜ್ಯ )ದಲ್ಲಿರುವ ಕೆಳಕಂಡ ನಾಲ್ಕು ಕ್ಷೇತ್ರಗಳು ಚತುರ್ಧಾಮಗಳು ಅಥವಾ ಚಾರ್ ಧಾಮ್ ಎಂಬ ಹೆಸರಿನಿಂದ ಪ್ರಸಿದ್ದವಾಗಿವೆ. ಈ ನಾಲ್ಕೂ  ಕ್ಷೇತ್ರಗಳು ಹಿಂದೂಧರ್ಮೀಯರಿಗೆ ಅತಿ ಪಾವನವೆಂದು ಪರಿಗಣಿಸಲ್ಪಟ್ಟಿವೆ.

 ಗಂಗೋತ್ರಿ
 ಯಮುನೋತ್ರಿ
 ಕೇದಾರನಾಥ
 ಬದರಿನಾಥ

ಹಿಂದೂ ಧರ್ಮ
ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಟ್ರಿನಿಡಾಡ್ ಮತ್ತು ಟೊಬೆಗೊ

ಟ್ರಿನಿಡಾಡ್ ಮತ್ತು ಟೊಬೆಗೋ ದಕ್ಷಿಣ ಕೆರಿಬ್ಬಿಯನ್‍‍ನಲ್ಲಿರುವ ಒಂದು ದ್ವೀಪಸಮೂಹ ರಾಷ್ಟ್ರ. ಇದು ದಕ್ಷಿಣ ಅಮೇರಿಕ ಖಂಡದ ಈಶಾನ್ಯದಲ್ಲಿದೆ. ಒಟ್ಟು ೫,೧೨೮ ಚ.ಕಿ.ಮೀ. ವಿಸ್ತೀರ್ಣ ಹೊಂದಿರುವ ಈ ದ್ವೀಪಸಮೂಹವು ಟ್ರಿನಿಡಾಡ್ ಹಾಗೂ ಟೊಬೆಗೋ ಎಂಬ ಎರಡು ಹಿರಿಯ ದ್ವೀಪಗಳು ಮತ್ತು ಇತರೆ ೨೧ ಕಿರಿಯ ದ್ವೀಪಗಳನ್ನು ಒಳಗೊಂಡಿದೆ.

೭೦೦೦ ಸಾವಿರ ವರ್ಷಗಳ ಹಿಂದೆ ಅಮೆರಿಂಡಿಯನ್ನರು ಇಲ್ಲಿ ವಾಸಿಸತೊಡಗಿದರು. ನಂತರ ೧೪೯೮ರಲ್ಲಿ ಯುರೋಪಿನವರು ಇಲ್ಲಿಗೆ ತಲುಪಿದ ಸಮಯದಲ್ಲಿ ಅರಕವಾನ್ ಮತ್ತು ಕರಿಬಾನ್ ಭಾಷಿಕರು ತಳವೂರಿದ್ದರು. ಗುಲಾಮಗಿರಿ ಮತ್ತು ಜೀತವ್ಯವಸ್ಥೆ ವ್ಯಾಪಕವಾಗಿ ಆಚರಣೆಯಲ್ಲಿದ್ದುದರಿಂದ ಈ ರಾಷ್ಟ್ರವು ಇಂದು ಮಿಶ್ರಜನಾಂಗೀಯ ನಾಡಾಗಿದೆ. ಮುಖ್ಯವಾಗಿ ಯುರೋಪಿನವರು , ಆಫ್ರಿಕಾದವರು , ಚೀನೀಯರು ಹಾಗೂ ಭಾರತೀಯರು ಕಂಡುಬರುತ್ತಾರೆ. ಟ್ರಿನಿಡಾಡ್ ಮತ್ತು ಟೊಬೆಗೋ ೧೯೬೨ರಲ್ಲಿ ಯುನೈಟೆಡ್ ಕಿಂಗ್‍ಡಮ್ನಿಂದ ಸ್ವಾತಂತ್ರ್ಯ ಪಡೆದು ಮುಂದೆ ೧೯೭೬ ರಲ್ಲಿ ಗಣರಾಜ್ಯವಾಯಿತು. ಎರಡು ಸದನಗಳನ್ನು ಹೊಂದಿರುವ ಸಾಂಸದೀಯ ವ್ಯವಸ್ಥೆಯನ್ನು ಈ ರಾಷ್ಟ್ರವು ಅಳವಡಿಸಿಕೊಂಡಿದೆ. ದೇಶದ ಮುಖ್ಯಸ್ಥರು ರಾಷ್ಟ್ರಾಧ್ಯಕ್ಷರು ಹಾಗೂ ಪ್ರಧಾನಿಯು ಸರ್ಕಾರದ ಮುಖ್ಯಸ್ಥರಾಗಿರುವರು.

ನಾಡಿನ ಒಟ್ಟು ಜನಸಂಖ್ಯೆಯ ೩೯% ಮಂದಿ ಆಫ್ರಿಕಾ  ಮೂಲದವರು ಮತ್ತು ೪೦% ಭಾರತೀಯ ಮೂಲದವರಾಗಿದ್ದಾರೆ. ಈ ಜನತೆಯ ಪೂರ್ವಿಕರನ್ನು ಇಲ್ಲಿನ ಕಬ್ಬಿನಗದ್ದೆಗಳಲ್ಲಿ ದುಡಿಯಲು ಜೀತದಾಳುಗಳನ್ನಾಗಿ ೧೯ನೇ ಶತಮಾನದಲ್ಲಿ ಆಂಗ್ಲರು ಕರೆದೊಯ್ದಿದ್ದರು. 
ಪೋರ್ಟ್ ಆಫ್ ಸ್ಪೆಯ್ನ್ ಈ ರಾಷ್ಟ್ರದ ರಾಜಧಾನಿ. ಹಿಂದೂ , ಇಸ್ಲಾಮ್ ಮತ್ತು ಕ್ರಿಶ್ಚಿಯನ್ ಧರ್ಮಗಳು ಇಲ್ಲಿ ಆಚರಣೆಯಲ್ಲಿವೆ. ಹಿಂದಿ ಮತ್ತು ಇಂಗ್ಲಿಷ್(ಅಧಿಕೃತ ಭಾಷೆ) ಇಲ್ಲಿಯ ಪ್ರಮುಖ ಭಾಷೆಗಳು. ರಾಷ್ಟ್ರದ ಒಟ್ಟು ಜನಸಂಖ್ಯೆ ಸುಮಾರು ೧೩ ಲಕ್ಷ.

ಕೆರಿಬ್ಬಿಯನ್
ಉತ್ತರ ಅಮೇರಿಕ ಖಂಡದ ದೇಶಗಳು
ದಕ್ಷಿಣ ಅಮೇರಿಕ ಖಂಡದ ದೇಶಗಳು
ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ

ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ ಪದ್ಧತಿಯು ಸಂಯುಕ್ತ ರಾಷ್ಟ್ರ ಸಂಸ್ಥೆಯ ಗಣನಶಾಸ್ತ್ರ ವಿಭಾಗವು ಅಂಕಿ-ಅಂಶಗಳನ್ನು ವರ್ಗೀಕರಿಸಲು ಉಪಯೋಗಿಸುವ ಒಂದು ಪದ್ಧತಿ. ಇದರಲ್ಲಿ ಭೂಖಂಡಗಳನ್ನು ಚಿಕ್ಕ ವಿಭಾಗಗಳಾಗಿ ವಿಂಗಡಿಸಲಾಗಿದೆ.

ವಿಭಾಗಗಳು
ಆಫ್ರಿಕಾ
ಪೂರ್ವ ಆಫ್ರಿಕಾ
ಮಧ್ಯ ಆಫ್ರಿಕಾ
ಉತ್ತರ ಆಫ್ರಿಕಾ
ದಕ್ಷಿಣ ಆಫ್ರಿಕಾ
ಪಶ್ಚಿಮ ಆಫ್ರಿಕಾ
ಅಮೇರಿಕ ಖಂಡಗಳು
ಉತ್ತರ ಅಮೇರಿಕ*
ಲ್ಯಾಟಿನ್ ಅಮೇರಿಕ ಮತ್ತು ಕೆರಿಬ್ಬಿಯನ್
ಕೆರಿಬ್ಬಿಯನ್ *
ಮಧ್ಯ ಅಮೇರಿಕ*
ದಕ್ಷಿಣ ಅಮೇರಿಕ
ಏಷ್ಯಾ
ಮಧ್ಯ ಏಷ್ಯಾ
ಪೂರ್ವ ಏಷ್ಯಾ
ದಕ್ಷಿಣ ಏಷ್ಯಾ
ಆಗ್ನೇಯ ಏಷ್ಯಾ
ಪಶ್ಚಿಮ ಏಷ್ಯಾ
ಯುರೋಪ್
ಪೂರ್ವ ಯುರೋಪ್
ಉತ್ತರ ಯುರೋಪ್
ದಕ್ಷಿಣ ಯುರೋಪ್
ಪಶ್ಚಿಮ ಯುರೋಪ್
ಓಷ್ಯಾನಿಯ
ಆಸ್ಟ್ರೇಲೇಷ್ಯಾ (ಆಸ್ಟ್ರೇಲಿಯ ಮತ್ತು ನ್ಯೂ ಜೀಲ್ಯಾಂಡ್)
ಮೆಲನೇಷ್ಯಾ
ಮೈಕ್ರೋನೇಷ್ಯಾ
ಪಾಲಿನೇಷ್ಯಾ

* ಈ ಮೂರು ವಿಭಾಗಗಳು ಉತ್ತರ ಅಮೇರಿಕ ಖಂಡವಾಗುತ್ತವೆ.

ಭೂಗೋಳ
ಸಂಯುಕ್ತ ರಾಷ್ಟ್ರ ಸಂಸ್ಥೆ
ಅಂಡೋರ

ಅಂಡೋರ (ಕ್ಯಾಟಲನ್ ಭಾಷೆಯಲ್ಲಿ: Andorra, ಅಧಿಕೃತವಾಗಿ: Principat d'Andorra) ದಕ್ಷಿಣ ಯುರೋಪ್ನ ಒಂದು ಚಿಕ್ಕ ಭೂಆವರಿತ ದೇಶ. ಪಿರನೀಸ್ ಪರ್ವತಶ್ರೇಣಿಯ ಪೂರ್ವ ಭಾಗದಲ್ಲಿರುವ ಈ ದೇಶ ಸ್ಪೇನ್ ಮತ್ತು ಫ್ರಾನ್ಸ್ಗಳೊಂದಿಗೆ ಗಡಿಯನ್ನು ಹೊಂದಿದೆ.

ಯುರೋಪ್ ಖಂಡದ ದೇಶಗಳು
ದಕ್ಷಿಣ ಯುರೋಪ್
ತತ್ತ್ವಶಾಸ್ತ್ರ

ತರ್ಕ ಮತ್ತು ವಿವೇಚನೆಗಳ ಸಹಾಯದಿಂದ ಪ್ರಪಂಚ, ಜೀವನ, ಅಸ್ತಿತ್ವ, ದೈವತ್ವ, ನೈಜತೆ, ಮುಂತಾದ ಆಳವಾದ ಪ್ರಶ್ನೆಗಳಿಗೆ ಉತ್ತರ ಹುಡುಕುವ ಮಾನವನ ಯತ್ನವನ್ನು ತತ್ತ್ವಶಾಸ್ತ್ರ ಎಂದು ಪರಿಗಣಿಸಬಹುದು. ಪ್ರಪಂಚವನ್ನು ಪರಿಶೀಲಿಸುವ ಇತರ ಮಾನವ ಯತ್ನಗಳು ವಿಜ್ಞಾನ ಮತ್ತು ಧಾರ್ಮಿಕತೆ. ಆದರೆ ತತ್ತ್ವಶಾಸ್ತ್ರದಲ್ಲಿ ವಾದಗಳನ್ನು ವಿಜ್ಞಾನದಂತೆ ಪ್ರಯೋಗ ಅಥವಾ ಅನುಭವದಿಂದ ಧೃಡಪಡಿಸಲಾಗುವುದಿಲ್ಲ ಮತ್ತು ಧಾರ್ಮಿಕತೆಯಲ್ಲಿರುವಂತೆ ನಂಬಿಕೆ ಅಥವಾ ದೈವಪ್ರೇರಣೆಯನ್ನು ಅವಲಂಬಿಸುವುದಿಲ್ಲ. ಆದರೆ ಈ ಮೂರು ತತ್ತ್ವಗಳು ಒಂದನ್ನೊಂದು ಪ್ರಭಾವಗೊಳಿಸುವುದರಿಂದ ಇವುಗಳ ಕಟ್ಟು ನಿಟ್ಟಾದ ವಿಂಗಡಣೆ ಕಷ್ಟಸಾಧ್ಯ.

ಭಾರತೀಯ ತತ್ತ್ವಶಾಸ್ತ್ರ 
ಭಾರತದಲ್ಲಿ ತತ್ತ್ವಶಾಸ್ತ್ರ ಪ್ರಾಚೀನ ಕಾಲದಿಂದಲೂ ಧಾರ್ಮಿಕತೆಯ ನೆರಳಿನಲ್ಲಿಯೆ ಬೆಳೆದು ಬಂದಿತು. ಹೀಗಾಗಿ ವೈದಿಕ ವಿಚಾರಗಳು ಭಾರತೀಯ ತತ್ತ್ವಶಾಸ್ತ್ರದ ಮುಖ್ಯ ಅವಯವ. ಬೌದ್ಧಧರ್ಮ ಮತ್ತು ಜೈನಧರ್ಮ ತತ್ತ್ವಶಾಸ್ತ್ರಕ್ಕೆ ನವೀನ ವಿಷಯಗಳನ್ನು ಪರಿಚಯಿಸಿ ದವು. ವಸ್ತುತಃ, ಎಲ್ಲ ಭಾರತೀಯ ತತ್ತ್ವಶಾಸ್ತ್ರ ತಜ್ಞರು ಧಾರ್ಮಿಕ ಮುಖಂಡರೇ ಆಗಿದ್ದರು. ಭಾರತದ ದರ್ಶನಶಾಸ್ತ್ರ ಗಳು ತತ್ವಶಾಸ್ತ್ರದ ಅಂಗಗಳಾಗಿವೆ. ಉಪನಿಷತ್ ಗಳು | ಭಗವದ್ಗೀತೆ |ದರ್ಶನಶಾಸ್ತ್ರ (ದರ್ಶನಗಳು) ತತ್ವ್ಸಶಾಸ್ತ್ರಕ್ಕೆ ಆಧಾರ ಗ್ರಂಥಗಳಾಗಿವೆ.

ಇತರ ಪೌರ್ವಾತ್ಯ ತತ್ತ್ವಶಾಸ್ತ್ರ 
ಭಾರತದಂತೆ ಇತರ ಪೌರ್ವಾತ್ಯ ದೇಶಗಳಲ್ಲೂ ತತ್ತ್ವಶಾಸ್ತ್ರ ಧಾರ್ಮಿಕತೆಯನ್ನು ಅವಲಂಬಿಸಿ ಬೆಳೆದುಬಂದಿತು.

ಪ್ರಮುಖ ತತ್ತ್ವಶಾಸ್ತ್ರ ತಜ್ಞರು 
 ಸಾಕ್ರಟೀಸ್
 ಪ್ಲೇಟೊ
 ಅರಿಸ್ಟಾಟಲ್
 ಲಿಯೊ ಟಾಲ್‍ಸ್ಟಾಯ್
 ಜಿಡ್ಡು ಕೃಷ್ಣಮೂರ್ತಿ
 ಸ್ವಾಮಿ ವಿವೇಕಾನಂದ
 ಶ್ರೀ ಅರಬಿಂದೋ
 ಜಾನ್ ರಸ್ಕಿನ್
 ಸರ್ವೆಪಲ್ಲಿ ರಾಧಾಕೃಷ್ಣನ್

ಪಾಶ್ಚಿಮಾತ್ಯ ತತ್ತ್ವಶಾಸ್ತ್ರ

ವಿಭಾಗಗಳು

ಇತಿಹಾಸ ಮತ್ತು ಬೆಳವಣೆಗೆ

ಅಲ್ಲಮನ ತತ್ತ್ವ ದೃಷ್ಠಿ

ಅಲ್ಲಮ ಪ್ರಭು ತನ್ನ ಬೆಡಗಿನ ವಚನದಲ್ಲಿ ತತ್ತ್ವಜ್ಞಾನದ ಒಳಗುಟ್ಟನ್ನು ಹೀಗೆ ಹೇಳಿದ್ದಾನೆ:
ಊರದ ಚೇಳಿನ ಏರದ ಬೇನೆಯಲ್ಲಿ, ಮೂರುಲೋಕವೆಲ್ಲಾ ನರಳಿತ್ತು!
ಹುಟ್ಟದ ಗಿಡುವಿನ ಬಿಟ್ಟ ಎಲೆಯ ತಂದು ಮುಟ್ಟದೆ ಹೂಸಲು;
ಮಾಬುದು ಗುಹೇಶ್ವರಾ.
ಅರ್ಥ ಕಚ್ಚದಿರುವ ಚೇಳಿನ ಆಗದೇ ಇರುವ ನೋವಿನಿಂದ (ಇಲ್ಲದ ನೋವಿನಿಂದ) ಮೂರು ಲೋಕವೂ ನರಳಿತು! ಹುಟ್ಟದೇ ಇರುವ ಗಿಡದ ಎಲೆಯನ್ನು ತಂದು, ಅದನ್ನು ಮುಟ್ಟದೆ ಹಚ್ಚಲು ಗಾಯ/ನೋವು ಮಾಯಿತು(ವಾಸಿಯಾಯಿತು). ಅಂದರೆ, ಚೇಳೇ ಇರಲಿಲ್ಲ, ಆದರೆ ಕಚ್ಚಿತೆಂಬ ಬ್ರಮೆ.ಭ್ರಮೆಯಿಂದ ನೋವಿಲ್ಲದಿದ್ದರೂ ಭ್ರಮೆಯಿಂದ ನೋವು; ಈ ನೋವಿಗೆ 'ಇಲ್ಲ ಇಲ್ಲ' ಎಂಬುದೇ ಮದ್ದು! (ಅದ್ವೈತ ಸಿದ್ಧಾಂತದ ಸಂಕ್ಷಿಪ್ತ ನಿರೂಪಣೆ)

ನೋಡಿ 

 ಉಪವರ್ಗ :ದರ್ಶನಶಾಸ್ತ್ರ | | ಭಗವದ್ಗೀತಾ ತಾತ್ಪರ್ಯ

ಉಪನಿಷತ್ತುಗಳು
ತತ್ತ್ವಶಾಸ್ತ್ರ
ಹಿಂದೂ ತತ್ವಶಾಸ್ತ್ರದ ಪರಿಕಲ್ಪನೆ
ಅಜೆರ್ಬೈಜಾನ್

ಅಜೆರ್ಬೈಜಾನ್ (), ಅಧಿಕೃತವಾಗಿ ಅಜೆರ್ಬೈಜಾನ್ ಗಣರಾಜ್ಯ (ಅಜೆರ್ಬೈಜಾನಿ ಭಾಷೆಯಲ್ಲಿ: Azərbaycan Respublikası), ಪಶ್ಚಿಮ ಏಷ್ಯಾ ಮತ್ತು ಪೂರ್ವ ಯುರೋಪ್ಗಳ ಸಮ್ಮಿಲನದ ಜಾಗದಲ್ಲಿ ಇರುವ ಒಂದು ದೇಶ. ಪೂರ್ವಕ್ಕೆ ಕ್ಯಾಸ್ಪಿಯನ್ ಸಮುದ್ರ, ಉತ್ತರಕ್ಕೆ ರಷ್ಯಾ, ಪಶ್ಚಿಮಕ್ಕೆ ಟರ್ಕಿ ಮತ್ತು ಅರ್ಮೇನಿಯ, ಈಶಾನ್ಯಕ್ಕೆ ಜಾರ್ಜಿಯ ಮತ್ತು ದಕ್ಷಿಣಕ್ಕೆ ಇರಾನ್ಗಳೊಂದಿಗೆ ಗಡಿಯನ್ನು ಹೊಂದಿದೆ.
ನೈಋತ್ಯ ಏಷ್ಯ ಮತ್ತು ಯುರೋಪ್‍ನಲ್ಲಿ ಇರುವ ಒಂದು ಸ್ವತಂತ್ರ ಗಣರಾಜ್ಯ. ರಷ್ಯಕ್ಕೆ ಸೇರಿದ್ದ ಇದು 1991ರಲ್ಲಿ ಸ್ವತಂತ್ರವಾಯಿತು. ಯುರೋಪಿಯನ್ ರಷ್ಯದ ಅತ್ಯಂತ ದಕ್ಷಿಣಭಾಗದಲ್ಲಿದೆ. (ಉತ್ತರ ಅಕ್ಷಾಂಶ 39° ಮತ್ತು 42°). ಪೂರ್ವದಲ್ಲಿ ಕ್ಯಾಸ್ಪಿಯನ್ ಸಮುದ್ರ, ದಕ್ಷಿಣದಲ್ಲಿ ಇರಾನ್, ಮತ್ತು ಟರ್ಕಿ,ಪಶ್ಚಿಮದಲ್ಲಿ ಆರ್ಮೀನಿಯನ್ ಗಣರಾಜ್ಯ, ಉತ್ತರದಲ್ಲಿ ಜಾರ್ಜಿಯ ಮತ್ತು ರಷ್ಯ ಗಣರಾಜ್ಯಗಳಿವೆ. ಉತ್ತರ ದಕ್ಷಿಣವಾಗಿ 385 ಕಿಮೀ ಪೂರ್ವ ಪಶ್ಚಿಮವಾಗಿ 475 ಕಿಮೀ ಇರುವ ಇದರ ಒಟ್ಟು ವಿಸ್ತೀರ್ಣ 86,600 ಚ.ಕಿಮೀ.

ಮೇಲ್ಮೈ ಲಕ್ಷಣ

ಅಸರ್‌ಬೈಜಾನಿನ ಮೇಲ್ಮೈ ಲಕ್ಷಣ ಮೂರು ಮುಖ್ಯ ಸ್ವಾಭಾವಿಕ ವಿಭಾಗಗಳಿಂದ ಕೂಡಿದೆ- ಉತ್ತರದ ಕಕಾಸಸ್, ಕೇಂದ್ರದ ಶುಷ್ಕ ಸ್ಟೆಪ್ಪಿ ಮೈದಾನ ಮತ್ತು ನೈಋತ್ಯದ ಉಪ ಕಕಾಸಸ್ನ ಉನ್ನತ ಭಾಗ. ದೇಶದ ಶೇ.20 ಭಾಗ ತಗ್ಗು ಪ್ರದೇಶವಾಗಿದೆ. ಕೇಂದ್ರದ ಮೈದಾನದಲ್ಲಿ ಕುರಾ ನದಿಹರಿಯುತ್ತದೆ. ಅರಾಸ್ ಎಂಬುದು ಅದರ ಪ್ರಮುಖ ನದಿ.

ವಾಯುಗುಣ
ಅರೆ ಮರುಭೂಮಿಯ ವಾಯುಗುಣ. ಬೇಸಗೆ ಅತಿ ಶಾಖವಾಗಿದ್ದು ಚಳಿಗಾಲವು ತಂಪಾಗಿರುತ್ತದೆ.

ವ್ಯವಸಾಯ ಮತ್ತು ಉದ್ದಿಮೆ
ಗೋದಿ, ಹತ್ತಿ, ಬಾರ್ಲಿ, ಓಟ್ಸ್‌, ಸಕ್ಕರೆಗಡ್ಡೆ, ಆಲೂಗೆಡ್ಡೆ, ಬಾದಾಮಿ, ಹುಳಿಹುಣ್ಣು ಮತ್ತು ದ್ರಾಕ್ಷಿಗಳು ಪ್ರಮುಖ ಕೃಷಿ ಉತ್ಪನ್ನಗಳು. ಪೆಟ್ರೋಲಿಯಂ ಮತ್ತು ಸ್ವಾಭಾವಿಕ ಅನಿಲಗಳು ದೇಶದ ಆರ್ಥಿಕ ವ್ಯವಸ್ಥೆಯಲ್ಲಿ ಪ್ರಮುಖ ಸ್ಥಾನ ಹೊಂದಿವೆ. ಬಾಕು ಪ್ರಸಿದ್ಧ ತೈಲ ಶುದ್ಧೀಕರಣ ಕೇಂದ್ರ. ಸಮೀಪದಲ್ಲಿ ರಾಸಾಯನಿಕ ಕೈಗಾರಿಕೆಗಳಿವೆ. ಅಲ್ಯೂಮಿನಿಯಮ್ ಉತ್ಪಾದನೆಯಾಗುತ್ತದೆ. ಆಹಾರ ಪದಾರ್ಥಗಳ ಸಂಸ್ಕರಣೆ, ಜವಳಿ ಮತ್ತು ಜಮಖಾನಗಳ ತಯಾರಿಕಾ ಉದ್ಯಮಗಳು ಮುಖ್ಯವಾದವು.ಕಚ್ಚಾತೈಲ, ಸ್ವಾಭಾವಿಕ ಅನಿಲ, ರಾಸಾಯನಿಕ ವಸ್ತುಗಳು, ಮತ್ತು ರಫ್ತಾಗುತ್ತವೆ. ರಾಷ್ಟ್ರೀಯ ಆದಾಯದಲ್ಲಿ ಶೇ.80 ಭಾಗ ಹತ್ತಿ ತೈಲ ಉತ್ಪನ್ನಗಳಿಂದ ದೊರೆಯುತ್ತದೆ. ಆಹಾರ ಪದಾರ್ಥ ಮತ್ತು ಯಂತ್ರೋಪಕರಣಗಳು ಆಮದಾಗುತ್ತವೆ.

ಜನಜೀವನ

ಇಲ್ಲಿನ ಜನಸಂಖ್ಯೆ 9,164,600 (2011. ಇವರಲ್ಲಿ ಬಹಳಷ್ಟು ಟರ್ಕಿ ಮೂಲದವರು, ಶೇ.80 ಮುಸಲ್ಮಾನ, ತಲಾ ಶೇ.8ರಷ್ಟು ರಷ್ಯನ್ನರು ಮತ್ತು ಅರ್ಮೀನರು. ಜನಸಂಖ್ಯೆಯಲ್ಲಿ ಶೇ.52 ಭಾಗ ಗ್ರಾಮೀಣರು. ಜನಸಾಂದ್ರತೆ ಪ್ರತಿ ಚ.ಕಿಮೀಗೆ 94.4 ಜನರು.
ಬಾಕು ರಾಜಧಾನಿ, ಮುಖ್ಯನಗರ, ವಾಣಿಜ್ಯ ಮತ್ತು ವಿದ್ಯಾಕೇಂದ್ರ. ಇದರ ಜನಸಂಖ್ಯೆ 1,713,300 (2002) ಇಲ್ಲೊಂದು ವಿಶ್ವವಿದ್ಯಾನಿಲಯವಿದೆ.

ರಾಜಕೀಯ
ನವರೋಜ಼್ ಮಮ್ಮಡೊವ್ ಏಪ್ರಿಲ್ ೨೦೧೮ರಲ್ಲಿ ಪ್ರಧಾನಿಯಾಗಿ  ಅರ್ತುರ್ ರಸಿಜ಼ಾದೆರಿಂದ ಅಧಿಕಾರ ವಹಿಸಿಕೊಂಡರು.

ಉಲ್ಲೇಖಗಳು 

ಏಷ್ಯಾ ಖಂಡದ ದೇಶಗಳು
ಯುರೋಪ್ ಖಂಡದ ದೇಶಗಳು
ಪೂರ್ವ ಯುರೋಪ್
ಪಶ್ಚಿಮ ಏಷ್ಯಾ
ಅಜರ್ಬೈಜಾನ್
ಪೂರ್ವ ಆಫ್ರಿಕಾ

ಪೂರ್ವ ಆಫ್ರಿಕಾ ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆಯ ಪ್ರಕಾರ ಆಫ್ರಿಕಾ ಖಂಡದ ಪೂರ್ವ ಭಾಗದ ೧೯ ದೇಶಗಳನ್ನು ಒಳಗೊಂಡಿದೆ. ಈ ದೇಶಗಳೆಂದರೆ
 ಪೂರ್ವ ಆಫ್ರಿಕಾ ಸಮುದಾಯದ ಸದಸ್ಯರಾದ ಕೀನ್ಯಾ, ಟಾನ್ಜೇನಿಯ, ಬುರುಂಡಿ, ರ್ವಾಂಡ ಮತ್ತು ಉಗಾಂಡ.
 ಆಫ್ರಿಕಾದ ಕೊಂಬು ಪ್ರದೇಶದ ಡ್ಜಿಬೂಟಿ, ಎರಿಟ್ರಿಯ, ಇಥಿಯೋಪಿಯ ಮತ್ತು ಸೊಮಾಲಿಯ.
 ಅಫ್ರಿಕಾದ ದಕ್ಷಿಣ ಭಾಗವೆಂದೂ ಪರಿಗಣಿಸಲಾಗುವ ಮೊಜಾಂಬಿಕ್, ಮಾಲಾವಿ, ಜಾಂಬಿಯ, ಜಿಂಬಾಬ್ವೆ ಮತ್ತು ಮಾಡಗಾಸ್ಕರ್.
 ಹಿಂದೂ ಮಹಾಸಾಗರದ ದ್ವೀಪಗಳಾದ ಕೊಮೊರೊಸ್, ಮಾರಿಷ್ಯಸ್, ಸೆಶೆಲ್ಸ್, ರೆಯುನಿಯನ್ ಮತ್ತು ಮಯೊಟ್.

ಪೂರ್ವ ಆಫ್ರಿಕಾ
ಆಫ್ರಿಕಾ ಖಂಡ
ಮಧ್ಯ ಆಫ್ರಿಕಾ

ಮಧ್ಯ ಆಫ್ರಿಕಾ ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ ಪ್ರಕಾರ ಆಫ್ರಿಕಾ ಖಂಡದ ಸಹಾರ ಮರುಭೂಮಿಯ ದಕ್ಷಿಣಕ್ಕೆ, ಪಶ್ಚಿಮ ಆಫ್ರಿಕಾದ ಪೂರ್ವಕ್ಕೆ ಮತ್ತು ಮಹಾನ್ ಬಿರುಕಿನ ಕಣಿವೆಯ ಪಶ್ಚಿಮಕ್ಕೆ ಇರುವ ೯ ದೇಶಗಳನ್ನು ಒಳಗೊಂಡಿದೆ. ಇವು:
 ಅಂಗೋಲ
 ಕ್ಯಾಮೆರೂನ್
 ಮಧ್ಯ ಆಫ್ರಿಕಾ ಗಣರಾಜ್ಯ
 ಚಾಡ್
 ಕಾಂಗೊ ಪ್ರಜಾತಾಂತ್ರಿಕ ಗಣರಾಜ್ಯ
 ಕಾಂಗೊ ಗಣರಾಜ್ಯ
 ಈಕ್ವಟೋರಿಯಲ್ ಗಿನಿ
 ಗಾಬೊನ್
 ಸಾಒ ಟೊಮೆ ಮತ್ತು ಪ್ರಿನ್ಸಿಪೆ
ಉತ್ತರ ಆಫ್ರಿಕಾ

ಉತ್ತರ ಆಫ್ರಿಕಾ ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ ಪ್ರಕಾರ ಆಫ್ರಿಕಾ ಖಂಡದ ಉತ್ತರ ಭಾಗದಲ್ಲಿರುವ ೭ ದೇಶಗಳನ್ನು ಒಳಗೊಂಡಿದೆ.

{| border="1" cellpadding="4" cellspacing="0" style="border:1px solid #aaa; border-collapse:collapse"
|- bgcolor="#ECECEC"
! ಪ್ರಾಂತ್ಯ / ರಾಷ್ಟ್ರ  ಮತ್ತುಧ್ವಜ
! ಅಳತೆ (ಚದುರ ಕಿ.ಮಿ.)
! ಜನಸಂಖ್ಯೆ (೨೦೦೨ರ ಅಂದಾಜು) 	
! ಜನಸಂಖ್ಯೆ ಸಾಂದ್ರತೆ
! ರಾಜಧಾನಿ
|-
| colspan=5 style="background:#eee;" | ಪೂರ್ವ ಆಫ್ರಿಕ:
|-

| colspan=5 style="background:#eee;" | ಉತ್ತರ ಆಫ್ರಿಕ:
|-
|  ಅಲ್ಜೀರಿಯ
| align="right" | 2,381,740
| align="right" | 32,277,942
| align="right" | 13.6
| ಅಲ್ಜೇರ್ಸ್
|-
|  ಈಜಿಪ್ಟ್<ref>ಈಜಿಪ್ಟ್ is generally considered a transcontinental country in Northern Africa (UN region) and Western Asia; population and area figures are for African portion only, west of the Suez Canal.</small></ref>
| align="right" | 1,001,450
| align="right" | 70,712,345
| align="right" | 70.6
| ಕೈರೊ
|-
| ಲಿಬ್ಯ
| align="right" | 1,759,540
| align="right" | 5,368,585
| align="right" | 3.1
| ಟ್ರಿಪೊಲಿ
|-
|  ಮೊರಾಕೊ
| align="right" | 446,550
| align="right" | 31,167,783
| align="right" | 69.8
| ರಾಬಾತ್
|-
|  ಸುಡಾನ್
| align="right" | 2,505,810
| align="right" | 37,090,298
| align="right" | 14.8
| ಖಾರ್ತೂಮ್
|-
|  ಟುನೀಸಿಯ
| align="right" | 163,610
| align="right" | 9,815,644
| align="right" | 60.0
| ಟುನೀಸ್
|-
|  ಪಶ್ಚಿಮ ಸಹಾರ (ಮೊರಾಕೊ)<ref>ಪಶ್ಚಿಮ ಸಹಾರ ಬಹುಪಾಲು ಮೊರಾಕೊ ಆಡಳಿತದಲ್ಲಿದೆ.</small></ref>
| align="right" | 266,000
| align="right" | 256,177
| align="right" | 1.0
| ಎಲ್ ಆಇಯುನ್
|-

 ಆಲ್ಜೀರಿಯ
 ಈಜಿಪ್ಟ್
 ಲಿಬ್ಯಾ
 ಮೊರಾಕೊ
 ಸುಡಾನ್
 ಟುನೀಸಿಯ
 ಪಶ್ಚಿಮ ಸಹಾರ (ವಿವಾದಿತ ಪ್ರದೇಶ)

ಉಲ್ಲೇಖಗಳು 

 North of Africa 
ಉತ್ತರ ಆಫ್ರಿಕಾ
ಭೂಗೋಳ
ದಕ್ಷಿಣ ಆಫ್ರಿಕಾ (ಪ್ರದೇಶ)

ದಕ್ಷಿಣ ಆಫ್ರಿಕಾ ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ ಪ್ರಕಾರ ಆಫ್ರಿಕಾ ಖಂಡದ ದಕ್ಷಿಣ ಭಾಗದಲ್ಲಿರುವ ೫ ದೇಶಗಳನ್ನು ಒಳಗೊಂಡಿದೆ.
 ಬೋಟ್ಸ್ವಾನ
 ಲೆಸೊಥೊ
 ನಮಿಬಿಯ
 ದಕ್ಷಿಣ ಆಫ್ರಿಕಾ
 ಸ್ವಾಜಿಲ್ಯಾಂಡ್

ದಕ್ಷಿಣ ಆಫ್ರಿಕಾ ಭೂಪ್ರದೇಶ ಕಾಡು, ಮರುಭೂಮಿಗಳು ಮತ್ತು ಹುಲ್ಲುಗಾವಲುಗಳನ್ನು ಹೊಂದಿದೆ. ಈ ಪ್ರದೇಶ ತಗ್ಗು, ಕರಾವಳಿ ಪ್ರದೇಶಗಳನ್ನು ಮತ್ತು ಪರ್ವತಗಳಾನ್ನು ಎರಡೂ ಹೊಂದಿದೆ.
ಈ ಪ್ರದೇಶ ಪ್ಲಾಟಿನಂ ಮತ್ತು ಪ್ಲಾಟಿನಂ ಗುಂಪಿನ ಅಂಶಗಳಾದ, ಕ್ರೋಮಿಯಂ, ವನಾಡಿಯಂ ಮತ್ತು ಕೋಬಾಲ್ಟ್ ಹಾಗೂ ಯುರೇನಿಯಂ, ಚಿನ್ನ, ಟೈಟೇನಿಯಮ್, ಕಬ್ಬಿಣ ಮತ್ತು ವಜ್ರಗಳಿಗೆ ವಿಶ್ವದ ಅತಿದೊಡ್ಡ ಸಂಪನ್ಮೂಲಗಳನ್ನು ಹೊಂದಿದೆ.

ದಕ್ಷಿಣ ಆಫ್ರಿಕಾ ಪ್ರದೇಶ
ಭೂಗೋಳ
ಪಶ್ಚಿಮ ಆಫ್ರಿಕಾ

ಪಶ್ಚಿಮ ಆಫ್ರಿಕಾ ಆಫ್ರಿಕಾದ ಒಂದು ಉಪಪ್ರಾಂತ್ಯವಾಗಿದೆ. ಅದು ಪಶ್ಚಿಮ ಭಾಗವಾಗಿದೆ. ಪಶ್ಚಿಮ ಆಫ್ರಿಕಾ ೧೮ ದೇಶಗಳನ್ನು ಒಳಗೊಂಡಿದೆ.

ಇತಿಹಾಸ 
ಪಶ್ಚಿಮ ಆಫ್ರಿಕಾದ ಇತಿಹಾಸವನ್ನು ಐದು ಪ್ರಮುಖ ಅವಧಿಗಳಾಗಿ ವಿಂಗಡಿಸಬಹುದು.
ಪೂರ್ವ ಇತಿಹಾಸ - ಮೊದಲು ಮಾನವ ನಿವಾಸಿಗಳು ನೆಲೆಯೂರಿದರು. ಅದರ ಮೂಲಕ ಅಭಿವೃದ್ಧಿ ಕೃಷಿ ಮತ್ತು ಉತ್ತರ ದಿಕ್ಕಿನ ಜನರೊಂದಿಗಿನ ಸಂಪರ್ಕ.
ಕಬ್ಬಿಣದ ಯುಗದ ಸಾಮ್ರಾಜ್ಯಗಳು - ಆಂತರಿಕ ಆಫ್ರಿಕನ್ ಮತ್ತು ಹೆಚ್ಚುವರಿ ಆಫ್ರಿಕನ್ ವ್ಯಾಪಾರವನ್ನು ಮತ್ತು ಕೇಂದ್ರೀಕೃತ ರಾಜ್ಯಗಳ ಅಭಿವೃದ್ಧಿಯನ್ನು ಭದ್ರಪಡಿಸಿಕೊಂಡರು.
ಗುಲಾಮಗಿರಿ ಮತ್ತು ಯುರೋಪಿಯನ್ ಸಂಪರ್ಕ - ಆಫ್ರಿಕನ್ನರಲ್ಲದವರ ಜೊತೆ ವ್ಯಾಪಕ ಸಂಪರ್ಕ ಇತಿಹಾಸವನ್ನು  ಪ್ರಮುಖ ರಾಜಕೀಯ ಅಟ್ಟಹಾಸಕ್ಕೆ ಒಳಪಟ್ಟಿದೆ. 
ವಸಾಹತು ಅವಧಿ - ಗ್ರೇಟ್ ಬ್ರಿಟನ್ ಮತ್ತು ಫ್ರಾನ್ಸ್ ಪ್ರದೇಶವು ಹೆಚ್ಚುಕಡಿಮೆ ಸಂಪೂರ್ಣವಾಗಿ ನಿಯಂತ್ರಣವಾಯಿತು. 
ಸ್ವಾತಂತ್ರ್ಯಾ ನಂತರದ ಕಾಲ - ಪ್ರಸ್ತುತ ರಾಷ್ಟ್ರಗಳು ರೂಪುಗೊಂಡವು.

ಪಶ್ಚಿಮ ಆಫ್ರಿಕಾದ ದೇಶಗಳು 
ಪಶ್ಚಿಮ ಆಫ್ರಿಕಾ ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ ಪ್ರಕಾರ ಆಫ್ರಿಕಾ ಖಂಡದ ಪಶ್ಚಿಮ ಭಾಗದಲ್ಲಿರುವ ೧೬ ದೇಶಗಳನ್ನು ಒಳಗೊಂಡಿದೆ.

 ಬೆನಿನ್
 ಬುರ್ಕೀನ ಫಾಸೊ
 ಕೋತ್ ದ್'ಇವಾರ್
 ಕೇಪ್ ವೆರ್ದೆ
 ದ ಗ್ಯಾಂಬಿಯ
 ಘಾನ
 ಗಿನಿ
 ಗಿನಿ-ಬಿಸೌ

 ಲೈಬೀರಿಯ
 ಮಾಲಿ
 ಮೌರಿಟೇನಿಯ
 ನೈಜರ್
 ನೈಜೀರಿಯ
 ಸೆನೆಗಲ್
 ಸಿಯರ್ರ ಲಿಯೋನ್
 ಟೋಗೊ

ಉಲ್ಲೇಖಗಳು
ಸವರ್ಣದೀರ್ಘ ಸಂಧಿ

ಅ ಮತ್ತು ಆ, ಇ ಮತ್ತು ಈ, ಉ ಮತ್ತು ಊ - ಇವುಗಳಿಗೆ 'ಸವರ್ಣ'ಗಳೆಂದು ಹೆಸರು. ಇವುಗಳಲ್ಲಿ ಆ,ಈ ಮತ್ತು ಊ ಸ್ವರಗಳು ದೀರ್ಘ ಸ್ವರಗಳು.

ಸಂಸ್ಕೃತ ಪದಗಳು ಸಂಧಿಯಾಗುವ ಸಂದರ್ಭದಲ್ಲಿ, ಸವರ್ಣ ಸ್ವರಗಳು ಒಂದರ ಮುಂದೊಂದು ಬಂದಾಗ  ಸಂಧಿ ಹೊಂದಿ, ಈ ಸವರ್ಣದ ದೀರ್ಘ ಸ್ವರವಾಗಿ ಉಳಿಯುತ್ತದೆ.

ಸಂಸ್ಕೃತದಲ್ಲಿ ಪಾಣಿನೀಯ ಸೂತ್ರ : 'ಅಕಃ ಸವರ್ಣೇ ದೀರ್ಘಃ' ಎಂದು.

ಉದಾಹರಣೆಗೆ: 

ಅ + ಅ ಸ್ವರಗಳು ಸಂಧಿಯಾಗಿ 'ಆ' ಎಂಬ ದೀರ್ಘ ಸ್ವರವಾಗಿ ಉಳಿಯುತ್ತದೆ.
ಇ + ಇ ಸ್ವರಗಳು ಸಂಧಿಯಾಗಿ 'ಈ' ಎಂಬ ದೀರ್ಘ ಸ್ವರವಾಗಿ ಉಳಿಯುತ್ತದೆ.
ಉ + ಉ ಸ್ವರಗಳು ಸಂಧಿಯಾಗಿ 'ಊ' ಎಂಬ ದೀರ್ಘ ಸ್ವರವಾಗಿ ಉಳಿಯುತ್ತದೆ.

ಆ + ಅ ಸ್ವರಗಳು ಸಂಧಿಯಾಗಿ 'ಆ' ಎಂಬ ದೀರ್ಘ ಸ್ವರವಾಗಿ ಉಳಿಯುತ್ತದೆ.
ಇ + ಈ ಸ್ವರಗಳು ಸಂಧಿಯಾಗಿ 'ಈ' ಎಂಬ ದೀರ್ಘ ಸ್ವರವಾಗಿ ಉಳಿಯುತ್ತದೆ.
ಊ + ಉ ಸ್ವರಗಳು ಸಂಧಿಯಾಗಿ 'ಊ' ಎಂಬ ದೀರ್ಘ ಸ್ವರವಾಗಿ ಉಳಿಯುತ್ತದೆ.

ಉದಾಹರಣೆಗಳು:

ಇವನ್ನೂ ನೋಡಿ
ಸಂಧಿ

ಕನ್ನಡ ವ್ಯಾಕರಣ
ಮಧ್ಯ ಅಮೇರಿಕ

ಮಧ್ಯ ಅಮೇರಿಕ

ಭೂಗೋಳಶಾಸ್ತ್ರದ ಪ್ರಕಾರ ಮಧ್ಯ ಅಮೇರಿಕ ಉತ್ತರ ಅಮೇರಿಕ ಖಂಡವನ್ನು ದಕ್ಷಿಣ ಅಮೇರಿಕ ಖಂಡಕ್ಕೆ ಸೇರಿಸುವ ಒಂದು ಭೂಕಂಠ. ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ ಪ್ರಕಾರ ಉತ್ತರ ಅಮೇರಿಕದ ೭ ದೇಶಗಳು ಇದಕ್ಕೆ ಸೇರುತ್ತದೆ.
 ಬೆಲೀಜ್
 ಕೋಸ್ಟಾ ರಿಕ
 ಎಲ್ ಸಾಲ್ವಡಾರ್
 ಗ್ವಾಟೆಮಾಲ
 ಹೊಂಡುರಾಸ್
 ನಿಕರಾಗುವ
 ಪನಾಮ
ಮಧ್ಯ ಏಷ್ಯಾ

ಮಧ್ಯ ಏಷ್ಯಾ ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ ಪ್ರಕಾರ ಏಷ್ಯಾ ಖಂಡದ ೫ ದೇಶಗಳನ್ನು ಒಳಗೊಂಡಿದೆ.
 ಕಜಾಕಸ್ಥಾನ್
 ಕಿರ್ಗಿಜ್‍ಸ್ಥಾನ್
 ತಾಜಿಕಿಸ್ಥಾನ್
 ತುರ್ಕ್ಮೇನಿಸ್ಥಾನ್
 ಉಜ್ಬೇಕಿಸ್ಥಾನ್
ಪಶ್ಚಿಮ ಏಷ್ಯಾ

ಪಶ್ಚಿಮ ಏಷ್ಯಾ ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ ಪ್ರಕಾರ ಏಷ್ಯಾ ಖಂಡದ ನೈರುತ್ಯ ಭಾಗದ ೧೯ ದೇಶಗಳನ್ನು ಒಳಗೊಂಡಿದೆ.

 ಅರ್ಮೇನಿಯ
 ಅಜರ್ಬೈಜಾನ್
 ಬಹ್ರೈನ್
 ಸೈಪ್ರಸ್
 ಗಾಜಾ ಪಟ್ಟಿ
 ಜಾರ್ಜಿಯ
 ಇರಾಕ್
 ಇಸ್ರೇಲ್
 ಜಾರ್ಡನ್
 ಕುವೈತ್

 ಲೆಬನನ್
 ಒಮಾನ್
 ಕಟಾರ್
 ಸೌದಿ ಅರೆಬಿಯ
 ಸಿರಿಯ
 ಟರ್ಕಿ
 ಯುನೈಟೆಡ್ ಅರಬ್ ಎಮಿರೇಟ್ಸ್
 ಪಶ್ಚಿಮ ದಂಡೆ
 ಯೆಮೆನ್

ಭೂಗೋಳ
ಧ್ರುವ (ಭೂಗೋಳ)

ಧ್ರುವಗಳು ಭೂಮಿಯು ತಿರುಗುವ ಅಕ್ಷೆಯ ಉತ್ತರ ಮತ್ತು ದಕ್ಷಿಣ ತುದಿಗಳು. 

ಭೂಗೋಳ
ಗುಣ ಸಂಧಿ

ಗುಣ ಸಂಧಿ ಎಂಬ ಸಂಸ್ಕೃತ ಸಂಧಿಯು ಪ್ರಮುಖವಾಗಿ ಮೂರು ಸಂದರ್ಭಗಳಲ್ಲಿ ಕಂಡು ಬರುತ್ತದೆ. ಅ ಆ ಕಾರಗಳ ಮುಂದೆ ಇ ಈ ಕಾರವು ಬಂದಾಗ 'ಏ' ಕಾರವು ಉ ಊ ಕಾರವು ಬಂದಾಗ 'ಓ' ಕಾರವೂ ಋ ಕಾರವು ಬಂದಾಗ 'ಆರ್' ಕಾರವೂ ಆದೇಶವಾಗಿ ಬಂದರೆ ಗುಣಸಂಧಿ ಎನಿಸುವುದು.ಅಥವ   ಅ,ಆ ಕಾರಗಳಿಗೆ ಇ,ಈ ಕಾರಗಳು ಪರವಾದರೆ, ಓ 
ಕಾರವು ಋ ಕಾರವು ಪರವಾದರೆ ಅರ್ ಕಾರವು ಬರುತ್ತದೆ ಇದನ್ನ ಗುಣ ಸಂಧಿ ಎನ್ನುವರು.

 ಅ,ಆ  +  ಇ,ಈ         ಸ್ವರಗಳು ಸಂಧಿಯಾಗಿ, 'ಏ' ಸ್ವರವಾಗಿ ಉಳಿಯುತ್ತದೆ. 
 ಅ,ಆ  +  ಉ,ಊ      ಸ್ವರಗಳು ಸಂಧಿಯಾಗಿ, 'ಓ' ಸ್ವರವಾಗಿ ಉಳಿಯುತ್ತದೆ. 
 ಅ,ಆ  +  ಋ            ಸ್ವರಗಳು ಸಂಧಿಯಾಗಿ, 'ಅರ್' ಎಂದು ಉಳಿಯುತ್ತದೆ.

ಉದಾಹರಣೆಗಳು:
ದೇವ + ಈಶ  = ದೇವೇಶ (ಅ+ಈ=ಏ)
ಸೂರ್ಯ + ಉದಯ = ಸೂರ್ಯೋದಯ (ಅ+ಉ=ಓ) 

ಕನ್ನಡ ವ್ಯಾಕರಣ
ಮಾಹೇಶ್ವರ ಸೂತ್ರ

ಸ್ವರಗಳು (ಅಚ್) :

 ಅ ಇ ಉ ಣ್
 ಋ ಲೃ ಕ್
 ಏ ಓ ಙ್
 ಐ ಔ ಚ್

ವ್ಯಂಜನಗಳು (ಹಲ್) :

 ಹ ಯ ವ ರ ಟ್
 ಲ ಣ್
 ಞ ಮ ಙ ಣ ನ ಮ್
 ಝ ಬ ಞ್
 ಘ ಢ ಧ ಷ್
 ಜ ಬ ಗ ಡ ದ ಶ್
 ಖ ಫ ಛ ಠ ಥ ಚ ಟ ತ ವ್
 ಕ ಪ ಯ್
 ಶ ಷ ಸ ರ್
 ಹ ಲ್
ಭಾಷೆಗಳು
ಭಾರತೀಯ ಭಾಷೆಗಳು
ಇಂಡಿಕ್ ಭಾಷೆಗಳು
ಪೂರ್ವ ಯುರೋಪ್

ಪೂರ್ವ ಯುರೋಪ್ ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ ಪ್ರಕಾರ ಯುರೋಪ್ ಖಂಡದ ಪೂರ್ವ ಭಾಗದ ೧೦ ದೇಶಗಳನ್ನು ಒಳಗೊಂಡಿದೆ. ಇವು
 ಬೆಲಾರುಸ್
 ಬಲ್ಗೇರಿಯ
 ಚೆಕ್ ಗಣರಾಜ್ಯ
 ಹಂಗೆರಿ
 ಮಾಲ್ಡೋವ
 ಪೋಲೆಂಡ್
 ರೊಮೇನಿಯ
 ರಷ್ಯಾ
 ಸ್ಲೊವಾಕಿಯ
 ಯುಕ್ರೇನ್
ಪೂರ್ವ ಯುರೋಪ್ ಯುರೋಪ್ ಖಂಡದ ಪೂರ್ವಭಾಗದಲ್ಲಿನ ದೇಶಗಳು. ಇದು ಯಾವುದೇ ನಿಖರ ಪ್ರದೇಶವನ್ನು ಸೂಚಿಸುವುದಿಲ್ಲ ಭಾಗಶಃ ಏಕೆಂದರೆ ರಾಜಕೀಯ ಭೌಗೋಳಿಕ, ಸಾಂಸ್ಕೃತಿಕ, ಮತ್ತು ಸಾಮಾಜಿಕ ಆರ್ಥಿಕ ಅರ್ಥವನ್ನು ಒಂದು ಪದದಲ್ಲಿ ಹೇಳಾಲಾಗುವುದಿಲ್ಲ. ಅದು ಒಂದು ವಿಶಾಲ ವ್ಯಾಪ್ತಿಯನ್ನು ಹೊಂದಿದೆ . "ಪೂರ್ವ ಯುರೋಪ್ ಪ್ರದೇಶದಲ್ಲಿ ಬಹುತೇಕ ವ್ಯಾಖ್ಯಾನಗಳ ಪ್ರತಿಭಾವಂತರು ಎಂದು" ಇವೆ.
ಉತ್ತರ ಯುರೋಪ್

ಉತ್ತರ ಯುರೋಪ್ ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ ಪ್ರಕಾರ ಯುರೋಪ್ ಖಂಡದ ಉತ್ತರ ಭಾಗದ ಈ ಕೆಳಗಿನ ಪ್ರದೇಶಗಳನ್ನು ಒಳಗೊಂಡಿದೆ.
 ಫಿನ್‍ಲ್ಯಾಂಡ್ (ಮತ್ತು ಆಲ್ಯಾಂಡ್)
 ಯುನೈಟೆಡ್ ಕಿಂಗ್‍ಡಮ್ (ಮತ್ತು ಚಾನೆಲ್ ದ್ವೀಪಗಳು, ಐಲ್ ಆಫ್ ಮಾನ್)
 ಡೆನ್ಮಾರ್ಕ್ (ಮತ್ತು ಫರೊ ದ್ವೀಪಗಳು)
 ಎಸ್ಟೋನಿಯ
 ಐಸ್‍ಲ್ಯಾಂಡ್
 ಐರ್ಲ್ಯಾಂಡ್
 ಲಾಟ್ವಿಯ
 ಲಿಥುವೇನಿಯ
 ನಾರ್ವೆ (ಮತ್ತು ಸ್ವಾಲ್ಬಾರ್ಡ್, ಜಾನ್ ಮಾಯೆನ್)
 ಸ್ವೀಡನ್
ದಕ್ಷಿಣ ಯುರೋಪ್

ದಕ್ಷಿಣ ಯುರೋಪ್ ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ ಪ್ರಕಾರ ಯುರೋಪ್ ಖಂಡದ ದಕ್ಷಿಣ ಭಾಗದ ಕೆಳಗಿನ ದೇಶಗಳನ್ನು ಒಳಗೊಂಡಿದೆ.

 ಅಲ್ಬೇನಿಯ
 ಅಂಡೋರ
 ಬೊಸ್ನಿಯ ಮತ್ತು ಹೆರ್ಜೆಗೊವಿನ
 ಕ್ರೊಯೇಶಿಯ
 ಜಿಬ್ರಾಲ್ಟಾರ್
 ಗ್ರೀಸ್
 ವ್ಯಾಟಿಕನ್ ನಗರ
 ಇಟಲಿ

 ಉತ್ತರ ಮ್ಯಾಸೆಡೊನಿಯ
 ಮಾಲ್ಟ
 ಮಾಂಟೆನೆಗ್ರೊ
 ಪೋರ್ಚುಗಲ್
 ಸಾನ್ ಮೆರಿನೊ
 ಸೆರ್ಬಿಯ
 ಸ್ಲೊವೇನಿಯ
 ಸ್ಪೇನ್

ದಕ್ಷಿಣ ಯುರೋಪ್‍ನನ್ನು ವ್ಯಾಖ್ಯಾನಿಸಲು ವಿವಿಧ ವಿಧಾನಗಳುನ್ನು ಬಳಿಸಬಹುದು. ಇವುಗಳಲ್ಲಿ ಕೆಲವು ರಾಜಕೀಯ, ಆರ್ಥಿಕ, ಮತ್ತು ಸಾಂಸ್ಕೃತಿಕ ಲಕ್ಷಣಗಳನ್ನು ಬಳಸಬಹುದು. ಅದರ ಭೌಗೋಳಿಕ ಸ್ಥಾನ, ವಾತಾವರಣ, ಮತ್ತು ಸಸ್ಯಗಳನ್ನು - ಹೀಗೆ ದಕ್ಷಿಣ ಯುರೋಪ್‍ವನ್ನು ಪ್ರಾಕೃತಿಕವಾಗಿ ವ್ಯಾಖ್ಯಾನಿಸಬಹುದು. ದಕ್ಷಿಣ ಯುರೋಪಿಯನ್ ಭಾಗಗಳಲ್ಲಿ ಮತ್ತು ಕೆಲವು ದೇಶಗಳಲ್ಲಿ ತಂಪಾದ ವಾತಾವರಣವು ಕಾಣಬಹುದು.

ಭೂಗೋಳ
ಪಶ್ಚಿಮ ಯುರೋಪ್

ಪೂರ್ವ ಯುರೋಪ್ ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ ಪ್ರಕಾರ ಯುರೋಪ್ ಖಂಡದ ಪಶ್ಚಿಮ ಭಾಗದ ೯ ದೇಶಗಳನ್ನು ಒಳಗೊಂಡಿದೆ.
 ಆಸ್ಟ್ರಿಯ
 ಬೆಲ್ಜಿಯಂ
 ಫ್ರಾನ್ಸ್
 ಜರ್ಮನಿ
 ಲೈಕ್ಟೆನ್‍ಸ್ಟೈನ್
 ಲಕ್ಸೆಂಬೊರ್ಗ್
 ಮೊನಾಕೊ
 ನೆದರ್‍ಲ್ಯಾಂಡ್ಸ್
 ಸ್ವಿಟ್ಜರ್‍ಲ್ಯಾಂಡ್
ಅಲ್ಬೇನಿಯ

ಅಲ್ಬೇನಿಯ, ಅಧಿಕೃತವಾಗಿ ಅಲ್ಬೇನಿಯ ಗಣರಾಜ್ಯ (ಅಲ್ಬೇನಿಯದ ಭಾಷೆಯಲ್ಲಿ: Republika e Shqipërisë, ಅಥವಾ Shqipëria) ಯುರೋಪ್ ಖಂಡದ ಆಗ್ನೇಯ ಭಾಗದಲ್ಲಿರುವ ದೇಶ. ಉತ್ತರಕ್ಕೆ ಮಾಂಟೆನೆಗ್ರೊ, ಈಶಾನ್ಯಕ್ಕೆ ಕೊಸೊವೊ, ಪೂರ್ವಕ್ಕೆ ಉತ್ತರ ಮ್ಯಾಸೆಡೊನಿಯ ಹಾಗು ದಕ್ಷಿಣಕ್ಕೆ ಗ್ರೀಸ್ ಇವೆ. ಪಶ್ಚಿಮಕ್ಕೆ ಎಡ್ರಿಯಾಟಿಕ್ ಸಮುದ್ರ ಮತ್ತು ನೈರುತ್ಯಕ್ಕೆ ಐಯೊನಿಯನ್ ಸಮುದ್ರಗಳು ಇವೆ.
ಅಲ್ಬೇನಿಯ ದೇಶವು ವಿಶ್ವ ಸಂಸ್ಠೆ, ನೆಟೊ, ಯುರೊಪಿಯನ್ ಭದ್ರತೆ ಹಾಗೂ ಸಹಕಾರ ಒಕ್ಕೂಟ, ಯುರೊಪಿಯನ್ ಮಂಡಳಿ, ವಿಶ್ವ ವ್ಯಾಪರ ಒಕ್ಕೂಟ, ಇಸ್ಲಾಮಿಕ್ ಒಕ್ಕೂಟದ ಸದಸ್ಯ ರಾಷ್ಟ್ರವಾಗಿದೆ. ಅಲ್ಲದೆ ಅಲ್ಬೇನಿಯವು ಮೆಡಿಟರೇನಿಯನ್ ಸಂಘವನ್ನು ಹುಟ್ಟುಹಾಕಿದ ರಾಷ್ಟ್ರಗಳಲ್ಲಿ ಒಂದಾಗಿದೆ. ಆಲ್ಬೇನಿಯವು ಜನವರಿ ೨೦೦೩ರಿಂದ ಯುರೊಪಿಯನ್ ಒಕ್ಕೂಟದ ಸಂಭಾವ್ಯ ರಾಷ್ಟ್ರವಾಗಿದ್ದು, ೨೮ ಎಪ್ರಿಲ್ ೨೦೦೯ರಂದು ಸದಸ್ಯತ್ವವನ್ನು ಕೋರಿದೆ.
ಅಲ್ಬೇನಿಯ ಸಂಸದೀಯ ಪ್ರಜಾತಂತ್ರ ವ್ಯವಸ್ಥೆಯನ್ನು ಹೊಂದಿದ್ದು, ಪರಿವರ್ತಿತ ಆರ್ಥಿಕ ವ್ಯವಸ್ಥೆಯಾಗಿದೆ. ತಿರಾನ ನಗರವು ಅಲ್ಬೇನಿಯಾದ ರಾಜಧಾನಿ. ಅಂದಾಜು ಜನಸಂಖ್ಯೆ ೬೦೭,೪೬೭. ಈ ನಗರವು ಅಲ್ಬೇನಿಯಾದ ಪ್ರಮುಖ ಆರ್ಥಿಕ ಕೇಂದ್ರವೂ ಹೌದು. ದೇಶದ ಮುಕ್ತ ಮಾರುಕಟ್ಟೆ ಸುಧಾರಣೆಯಿಂದಾಗಿ ಇಂಧನ/ಶಕ್ತಿ ಮತ್ತು ಸಾರಿಗೆ ವ್ಯವಸ್ಥೆಗಳಲ್ಲಿ ವಿದೇಶೀ ಬಂಡವಾಳ ಹರಿದು ಬರುತ್ತಿದೆ.

ಮೂಲ 
Shqipëri ಎಂಬ ರಾಷ್ಟ್ರದ ಹೆಸರು ಮಧ್ಯಯುಗದ ಲ್ಯಾಟಿನ್ನಲ್ಲಿ ಅಲ್ಬೇನಿಯ ಎಂದು ಕರೆಯಲಾಗಿದೆ. ಮಧ್ಯಯುಗದ ಗ್ರೀಕ್ ಭಾಷೆಯಲ್ಲಿ ಈ ದೇಷದ ಹೆಸರನ್ನು ಅಲ್ಬಾನಿಯ,ಅಲ್ಬನೀಶಿಯ, ಅರ್ಬನಿಶೀಯ ಎಂದು ಹೇಳಲಾಗಿದೆ.
ಈ ಹೆಸರು ಅಲ್ಬನಿಯ ಇಲ್ಲಿಯನ್ ಬುಡಕಟ್ಟು ಜನಾಂಗದಿಂದ ಬಂದಿರಬಹುದು ಎಂದು ಅಲೆಕ್ಸಾಂಡ್ರಿಯಾದ ಭೌಗೋಳ ವಿಜ್ಞಾನಿ ಹಾಗೂ ಬಾಹ್ಯಾಕಾಶ ವಿಜ್ಞಾನಿಯಾದ ಟಾಲಮಿಯು ಕ್ರಿ.ಪೂ.೧೫೦ ರಲ್ಲಿ ತನ್ನ ನಕ್ಷೆಯಲ್ಲಿ ಉಲ್ಲೇಖಿಸಿದ್ದಾನೆ. ಇದರಲ್ಲಿ ಅಲ್ಬನಪೊಲಿಸ್ ನಗರವನ್ನು ನೋಡಬಹುದಾಗಿದೆ.
ಈ ಹೆಸರು ಮಧ್ಯಯುಗದ ವಸಾಹತಾದ ಅಲ್ಬನಾನ್ ಮತ್ತು ಅರ್ಬನಾನ್ ಕೂಡಾ ಆಗಿರಬಹುದು ಎಂದು ಊಹಿಸಲಾಗಿದೆ. ಬೈಜಂಟಿನ್ ನ ಇತಿಹಾಸಕಾರನಾದ ಮೈಕಲ್ ಅಟ್ಟಾಲಿಯಟಿಸ್ ತಾನು ೧೦೭೯-೧೦೮೦ವರೆಗೆ ಬರೆದ 'ಇತಿಹಾಸ' ಪುಸ್ತಕದಲ್ಲಿ ಮೊದಲಬಾರಿಗೆ ಆಲ್ಬನೊಯ್ ಬಗ್ಗೆ ಉಲ್ಲೇವನ್ನು ಕೊಡುತ್ತಾನೆ. ಇದರಲ್ಲಿ ಅಲ್ಬನೊಯ್ ಗಳು ೧೦೪೩ರಲ್ಲಿ ಕಾನ್ಸ್ಟೆಟಿನೊಪಲ್ ವಿರುದ್ಧ ದಂಗೆ ಎದ್ದಿರುವುದನ್ನು ನೋಡಬಹುದು. ಹಾಗೆಯೇ ಅರ್ಬನಿಶಿಯ ಡಿರ್ರಚಿಮ್ ನ ರಾಜನ ಅಧೀನಕ್ಕೆ ಒಳಗಾಗಿತ್ತು.. ಮಧ್ಯಗಯುದಲ್ಲಿ ಅಲ್ಬೇನಿಯನ್ನರು ತಮ್ಮ ರಜ್ಯವನ್ನು ಅರ್ಬೆರ್ ಅಥವಾಾ ಅರ್ಬೆನ್ ಎಂದೂ ಹಾಗೂ ತಮ್ಮನ್ನು ಅರ್ಬೆರೆಶ್ ಅಥವಾಾ ಅರ್ಬೆನೆಶ್ ಎಂದೂ ಕರೆದುಕೊಳ್ಳುತ್ತಿದ್ದರು.
ಸುಮಾರು ೧೬ನೇ ಶತಮಾನದದಿಂದ Shqipëria ಮತ್ತು Shqiptarë ಕ್ರಮೇಣ ಅರ್ಬೆರಿಯ ಮತ್ತು ಅರ್ಬೆರಿಶ್ ಎಂದಾದವು. ಇದರ ಜನಪ್ರಿಯ ಅನ್ವರ್ಥವು 'ಹದ್ದುಗಳ ರಾಜ್ಯ' ಮತ್ತು 'ಹದ್ದುಗಳ ಮಕ್ಕಳು' ಎಂದಾಗಿದೆ.
ಒಟ್ಟೊಮನ್ ಆಳ್ವಿಕೆಯಲ್ಲಿ ಅಲ್ಬೇನಿಯ ವನ್ನು ಅರ್ನವುಟ್ಲುಕ್ ಎಂದು ಹಾಗೂ ವಾಸಿಗಳನ್ನು ಅರ್ನಾಟ್ಸ್ ಎಂದು ಸಂಭೋಧಿಸಲಾಗುತ್ತಿತ್ತು..

ಇತಿಹಾಸ 
ಅಲ್ಬೇನಿಯಾದ ಇತಿಹಾಸ ಕ್ರಿ.ಪೂ ೪ ರಷ್ಟು ಹಳೆಯದು. ಗ್ರೀಕ್-ರೋಮನ್ ಕಾಲದ ಇಲ್ಲಿರಿಯಾದ ಇತಿಹಾಸ ಸಾಹಿತ್ಯದಲ್ಲಿ ಅಲ್ಬೇನಿಯಾದ ಉಲ್ಲೇಖವಿದೆ.

ಮಧ್ಯ ಯುಗ

ಒಟ್ಟೊಮನ್ ಕಾಲ

೨೦ನೇ ಶತಮಾನ

ಇತ್ತೀಚಿನ ಇತಿಹಾಸ

ಆಡಳಿತಾತ್ಮಕ ವಿಭಾಗಗಳು

ಸರ್ಕಾರ, ರಾಜಕೀಯ ಮತ್ತು ಸೈನ್ಯ

ಕಾರ್ಯಾಂಗ

ನ್ಯಾಯಾಂಗ

ಸಶಸ್ತ್ರ ಸೈನ್ಯ

ಭೂಗೋಳ

ಹವಾಮಾನ

ಸಸ್ಯ ಹಾಗೂ ಪ್ರಾಣಿ ಸಂಪತ್ತು

ಆರ್ಥಿಕ ವ್ಯವಸ್ಥೆ

ವಿಜ್ಞಾನ ಮತ್ತು ತಂತ್ರಜ್ಞಾನ

ಸಾರಿಗೆ

ರಸ್ತೆ ಮಾರ್ಗ

ವಾಯು ಮಾರ್ಗ

ರೈಲ್ವೆ ಮಾರ್ಗ

ಜನಸಂಖ್ಯಾಶಾಸ್ತ್ರ

ಭಾಷೆ

ಧರ್ಮ

ಸಂಸ್ಕೃತಿ

ಸಂಗೀತ ಮತ್ತು ಜನಪದ

ಭಾಷೆ ಮತ್ತು ಸಾಹಿತ್ಯ

ಶಿಕ್ಷಣ

ಕ್ರೀಡೆ

ಮನೊರಂಜನೆ

ಆರೋಗ್ಯ

ಪಾಕ ಪದ್ಧತಿ

ಮಾನವ ಹಕ್ಕು

ಸಲಿಂಗ ಹಾಗೂ ದ್ವಿಲಿಂಗ ಬದುಕಿನ ಅಧಿಕಾರ

ಹೆಚ್ಛಿನ ವಿವರಗಳಿಗೆ ನೋಡಿ

ಟಿಪ್ಪಣಿ

ಉಲ್ಲೇಖಗಳು

ಬಾಹ್ಯ ಕೊಂಡಿಗಲಳು 

ಪೂರ್ವ ಯುರೋಪ್
ಅಲ್ಬೇನಿಯ
ಯುರೋಪ್ ಖಂಡದ ದೇಶಗಳು
ಅಲ್ಜೀರಿಯ

ಅಲ್ಜೀರಿಯ (, ಅಲ್ ಜಜಾ'ಇರ್ ಬೆರ್ಬೆರ್‍ನಲ್ಲಿ: , ದ್ಜಾಯೆರ್, ಅಧಿಕೃತವಾಗಿ ಅಲ್ಜೀರಿಯ ಜನ ಪ್ರಜಾತಾಂತ್ರಿಕ ಗಣರಾಜ್ಯ), ಆಫ್ರಿಕಾ ಖಂಡದ ಎರಡನೇ ದೊಡ್ಡ ದೇಶ. ಈಶಾನ್ಯಕ್ಕೆ ಟುನಿಸಿಯ, ಪೂರ್ವಕ್ಕೆ ಲಿಬ್ಯಾ, ಆಗ್ನೇಯಕ್ಕೆ ನೈಜರ್, ನೈರುತ್ಯಕ್ಕೆ ಮಾಲಿ ಮತ್ತು ಮೌರಿಟಾನಿಯ, ಹಾಗು ಪಶ್ಚಿಮಕ್ಕೆ ಮೊರಾಕೊಗಳೊಂದಿಗೆ ಅಲ್ಜೀರಿಯ ಗಡಿಯನ್ನು ಹೊಂದಿದೆ.
ರಾಜಧಾನಿ ಮತ್ತು ಹೆಚ್ಚು ಜನಸಂಖ್ಯೆ ಹೊಂದಿರುವ ನಗರ ಅಲ್ಜಿಯರ್ಸ್, ಇದು ಮೆಡಿಟರೇನಿಯನ್ ಕರಾವಳಿಯಲ್ಲಿ ದೇಶದ ದೂರದ ಉತ್ತರದಲ್ಲಿದೆ. 2,381,741 ಚದರ ಕಿಲೋಮೀಟರ್ (919,595 ಚದರ ಮೈಲಿ) ವಿಸ್ತೀರ್ಣವನ್ನು ಹೊಂದಿರುವ ಅಲ್ಜೀರಿಯಾ ವಿಶ್ವದ ಹತ್ತನೇ ಅತಿದೊಡ್ಡ  ಮತ್ತು ಆಫ್ರಿಕನ್ ಯೂನಿಯನ್ ಮತ್ತು ಅರಬ್ ಜಗತ್ತಿನಲ್ಲಿ ವಿಸ್ತೀರ್ಣದಲ್ಲಿ ಅತಿ ದೊಡ್ಡ ದೇಶವಾಗಿದೆ.. 44 ದಶಲಕ್ಷಕ್ಕೂ ಹೆಚ್ಚಿನ ಜನಸಂಖ್ಯೆಯೊಂದಿಗೆ, ಇದು ಆಫ್ರಿಕಾದಲ್ಲಿ ಒಂಬತ್ತನೇ ಅತಿ ಹೆಚ್ಚು ಜನಸಂಖ್ಯೆ ಹೊಂದಿರುವ ದೇಶವಾಗಿದೆ.

ಹವಾಮಾನ
ದೇಶವು ಅರೆ-ಶುಷ್ಕ ಭೌಗೋಳಿಕತೆಯನ್ನು ಹೊಂದಿದೆ, ಹೆಚ್ಚಿನ ಜನರು ಫಲವತ್ತಾದ ಉತ್ತರದಲ್ಲಿ ವಾಸಿಸುತ್ತಿದ್ದಾರೆ ಮತ್ತು ದಕ್ಷಿಣದಲ್ಲಿ ಸಹಾರಾ ಮರುಭೂಮಿ ಪ್ರಾಬಲ್ಯ ಹೊಂದಿದೆ. ಈ ಶುಷ್ಕ ಭೌಗೋಳಿಕತೆಯು ಹವಾಮಾನ ಬದಲಾವಣೆಯ ದುಷ್ಪರಿಣಾಮಕ್ಕೆ  ದೇಶವು ತುತ್ತಾಗಿ ದುರ್ಬಲಗೊಳ್ಳುವಂತೆ ಮಾಡಿದೆ.

ಇತಿಹಾಸ
1962 ರ ಪೂರ್ವದಲ್ಲಿ ಅಲ್ಜೀರಿಯಾವು ಅನೇಕ ಸಾಮ್ರಾಜ್ಯಗಳು ಮತ್ತು ರಾಜವಂಶಗಳನ್ನು ಕಂಡಿದೆ. ಇದರಲ್ಲಿ ಪ್ರಾಚೀನ ನುಮಿಡಿಯನ್ನರು, ಫೀನಿಷಿಯನ್ನರು, ಕಾರ್ತಜೀನಿಯನ್ನರು, ರೋಮನ್ನರು, ವಂಡಲ್ಗಳು, ಬೈಜಾಂಟೈನ್‌ಗಳು, ಉಮಾಯಾದ್ಗಳು, ಅಬ್ಬಾಸಿಡ್ಸ್, ರುಸ್ಟಾಮಿಡ್, ಇಡ್ರಿಸಿಡ್, ಅಗ್ಲಾಬಿಡ್ಸ್, ಫಾತಿಮಿಡ್ಸ್, ಜಿರಿಡ್, ಹಮ್ಮಾಡಿಡ್ಸ್, ಅಲ್ಮೋರಾವಿಡ್ಸ್, ಅಲ್ಮೋರಾಡ್ಸ್ ಸ್ಪ್ಯಾಮ್ ಮತ್ತು ಅಂತಿಮವಾಗಿ ಫ್ರೆಂಚ್ ವಸಾಹತುಶಾಹಿ ಸಾಮ್ರಾಜ್ಯ ಈ ಪ್ರದೇಸವನ್ನು ಆಳಿವೆ.

ಭಾಷೆ ಮತ್ತು ಧರ್ಮ
ಹೆಚ್ಚಿನ ಜನಸಂಖ್ಯೆಯು ಅರಬ್-ಬರ್ಬರ್ ಜನಾಂಗವಾಗಿದ್ದು, ಇಸ್ಲಾಂ ಧರ್ಮವನ್ನು ಅನುಸರಿಸುತ್ತಿದ್ದಾರೆ ಮತ್ತು ಅರೇಬಿಕ್ ಮತ್ತು ಬರ್ಬರ್‌ನ ಅಧಿಕೃತ ಭಾಷೆಗಳನ್ನು ಬಳಸುತ್ತಿದ್ದಾರೆ. ಆದಾಗ್ಯೂ, ಕೆಲವು ಸಂದರ್ಭಗಳಲ್ಲಿ ಫ್ರೆಂಚ್ ಭಾಷೆ ಆಡಳಿತ ಮತ್ತು ಶಿಕ್ಷಣ ಭಾಷೆಯಾಗಿ ಕಾರ್ಯನಿರ್ವಹಿಸುತ್ತದೆ.ಅಲ್ಜೀರಿಯನ್ ಅರೇಬಿಕ್ ಮುಖ್ಯ ಮಾತನಾಡುವ ಭಾಷೆಯಾಗಿದೆ.

ರಾಜಕೀಯ
ಅಲ್ಜೀರಿಯಾ ಅರೆ-ಅಧ್ಯಕ್ಷೀಯ ಗಣರಾಜ್ಯವನ್ನು ಹೊಂದಿದೆ, ಸ್ಥಳೀಯ ಕ್ಷೇತ್ರಗಳು 58 ಪ್ರಾಂತ್ಯಗಳು ಮತ್ತು 1,541 ಕೋಮುಗಳನ್ನು ಒಳಗೊಂಡಿವೆ. ಅಲ್ಜೀರಿಯಾ ಪ್ರಾದೇಶಿಕ ಮತ್ತು ಮಧ್ಯಮ ಶಕ್ತಿ. ಇದು ದ್ವೀಪೇತರ ಆಫ್ರಿಕನ್ ರಾಷ್ಟ್ರಗಳ ಅತ್ಯುನ್ನತ ಮಾನವ ಅಭಿವೃದ್ಧಿ ಸೂಚ್ಯಂಕವನ್ನು ಹೊಂದಿದೆ.ಅಲ್ಜೀರಿಯಾದ ಸೇನೆ ಆಫ್ರಿಕಾದ ಅತಿದೊಡ್ಡ ಸೇನಾಪಡೆಗಳಲ್ಲಿ ಒಂದಾಗಿದೆ ಮತ್ತು ಅತಿದೊಡ್ಡ ರಕ್ಷಣಾ ಬಜೆಟ್ ಹೊಂದಿದೆ. ಇದು ಆಫ್ರಿಕನ್ ಯೂನಿಯನ್, ಅರಬ್ ಲೀಗ್, ಒಪೆಕ್, ವಿಶ್ವಸಂಸ್ಥೆ ಮತ್ತು ಅರಬ್ ಮಾಘ್ರೆಬ್ ಯೂನಿಯನ್ ಸದಸ್ಯರಾಗಿದ್ದು, ಅದರಲ್ಲಿ ಇದು ಸಂಸ್ಥಾಪಕ ಸದಸ್ಯ.

ಆರ್ಥಿಕತೆ
ಅಲ್ಜೀರಿಯವು ಆಫ್ರಿಕ ಖಂಡದ ಅತಿದೊಡ್ಡ ಆರ್ಥಿಕತೆಗಳಲ್ಲಿ ಒಂದಾಗಿದೆ, ಇದು ಹೆಚ್ಚಾಗಿ ಇಂಧನ ರಫ್ತು ಆಧರಿಸಿದೆ. ಅಲ್ಜೀರಿಯಾ ವಿಶ್ವದ 16 ನೇ ಅತಿದೊಡ್ಡ ತೈಲ ನಿಕ್ಷೇಪವನ್ನು ಹೊಂದಿದೆ ಮತ್ತು ಆಫ್ರಿಕಾದಲ್ಲಿ ಎರಡನೇ ಅತಿದೊಡ್ಡ ತೈಲ ಸಂಗ್ರಹವನ್ನು ಹೊಂದಿದೆ, ಆದರೆ ಇದು ನೈಸರ್ಗಿಕ ಅನಿಲದ ಒಂಬತ್ತನೇ ಅತಿದೊಡ್ಡ ಸಂಗ್ರಹವನ್ನು ಹೊಂದಿದೆ. ರಾಷ್ಟ್ರೀಯ ತೈಲ ಕಂಪನಿಯಾದ ಸೋನಾಟ್ರಾಚ್ ಆಫ್ರಿಕಾದ ಅತಿದೊಡ್ಡ ಕಂಪನಿಯಾಗಿದ್ದು, ಯುರೋಪಿಗೆ ಹೆಚ್ಚಿನ ಪ್ರಮಾಣದಲ್ಲಿ ನೈಸರ್ಗಿಕ ಅನಿಲವನ್ನು ಪೂರೈಸುತ್ತಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 People's Democratic Republic of Algeria Official government website 
 Portal of the First Ministry  Portal of the First Ministry 
 
 
 
 Algeria profile from the BBC News
 
 ency education ency education 
 
 Key Development Forecasts for Algeria from International Futures
 EU Neighbourhood Info Centre: Algeria

ಆಫ್ರಿಕ ಖಂಡದ ದೇಶಗಳು
ಉತ್ತರ ಆಫ್ರಿಕಾ
ರುದ್ರಪ್ರಯಾಗ

ರುದ್ರಪ್ರಯಾಗವು ಭಾರತದ ಉತ್ತರಾಖಂಡ ರಾಜ್ಯದ ಒಂದು ಜಿಲ್ಲಾ ಕೇಂದ್ರ. ಇದು ಅಲಕನಂದಾ ಹಾಗೂ ಮಂದಾಕಿನಿ ನದಿಗಳ ಸಂಗಮಸ್ಥಾನ. ಇಲ್ಲಿಂದ ಮುಂದೆ ಅಲಕನಂದಾ ನದಿಯು ದೇವಪ್ರಯಾಗದೆಡೆ ಹರಿದು ಅಲ್ಲಿ ಭಾಗೀರಥೀ ನದಿಯೊಂದಿಗೆ ಸಂಗಮಿಸಿ ಗಂಗಾ ನದಿಯಾಗಿ ಹರಿಯುತ್ತದೆ. ಹಿಂದೂ ಧರ್ಮೀಯರ ಅತಿ ಪಾವನ ತೀರ್ಥಕ್ಷೇತ್ರಗಳಲ್ಲಿ ಒಂದಾದ ಕೇದಾರನಾಥವು ರುದ್ರಪ್ರಯಾಗದಿಂದ ೮೭ ಕಿ.ಮೀ. ದೂರದಲ್ಲಿದೆ.
ರುದ್ರಪ್ರಯಾಗವು ಹಿಮಾಲಯದ ಪವಿತ್ರನದಿಗಳ ೫ ಸಂಗಮಕ್ಷೇತ್ರಗಳ ಪೈಕಿ ಒಂದು. ಇತರ ನಾಲ್ಕು ಪ್ರಯಾಗಗಳೆಂದರೆ : ದೇವಪ್ರಯಾಗ , ಕರ್ಣಪ್ರಯಾಗ , ನಂದಪ್ರಯಾಗ ಮತ್ತು ವಿಷ್ಣುಪ್ರಯಾಗ.

ಬಾಹ್ಯ ಸಂಪರ್ಕಗಳು
Rudraprayag city, Official website 
Rudraprayag district website
Rudraprayag at wikimapia

ಧರ್ಮ
ಪವಿತ್ರ ಕ್ಷೇತ್ರಗಳು
ಮಂದಾಕಿನಿ ನದಿ

ಮಂದಾಕಿನಿ ನದಿಯು ಅಲಕನಂದಾ ನದಿಯ ಒಂದು ಉಪನದಿ. ಹಿಮಾಲಯದ ಕೇದಾರನಾಥದ ಬಳಿಯ ಚಾರಾಬಾರಿ ಹಿಮನದಿಯಿಂದ ಉಗಮಿಸುವ ಮಂದಾಕಿನಿ ನದಿಯು ಕೇದಾರನಾಥ ನಂತರ ಗೌರಿಕುಂಡಗಳ ಬಳಿ ಹರಿಯುತ್ತದೆ. ಸೋನಪ್ರಯಾಗದಲ್ಲಿ ವಾಸುಕಿಗಂಗಾ ನದಿಯು ಮಂದಾಕಿನಿ ನದಿಯನ್ನು ಕೂಡಿಕೊಳ್ಳುತ್ತದೆ. ಮುಂದೆ ಮಂದಾಕಿನಿ ನದಿಯು ರುದ್ರಪ್ರಯಾಗದಲ್ಲಿ ಅಲಕನಂದಾ ನದಿಯನ್ನು ಸೇರುತ್ತದೆ. ಅಗಸ್ತ್ಯಮುನಿ ಮತ್ತು ಉಖಿಮಠಗಳು ಮಂದಾಕಿನಿ ನದಿಯ ತೀರದ ಇತರ ಪ್ರಮುಖ ಸ್ಥಳಗಳು.

ಭಾರತದ ನದಿಗಳು
ಅಲಕನಂದಾ

ಅಲಕನಂದಾ ನದಿಯು ಗಂಗಾ ನದಿಯ ಒಂದು ಪ್ರಮುಖ ಉಪನದಿ. ಹಿಮಾಲಯ ಪರ್ವತ ಶ್ರೇಣಿಗಳಲ್ಲಿ, ಟಿಬೆಟ್ಟಿನ ಗಂಗೋತ್ರಿ ಹಿಮನದಿಯಿಂದ ಸು. 28 ಕಿಮೀ ದೂರದ ಗೋಮುಖ್ ಎಂಬ ಗುಹೆಯಲ್ಲಿ ಸು. 6600 ಮೀ ಎತ್ತರದಲ್ಲಿ ಉಗಮ ಹೊಂದುತ್ತದೆ. ಉತ್ತರಾಖಂಡದ ಚಮೋಲಿ ಜಿಲ್ಲೆಯ ಬದರಿನಾಥ ಕ್ಷೇತ್ರದ ಬಳಿ ಉಗಮಿಸುವ ಅಲಕನಂದಾ ನದಿ ಸುಮಾರು ೨೨೯ ಕಿ.ಮೀ. ಹರಿದು ಮುಂದೆ ದೇವಪ್ರಯಾಗದಲ್ಲಿ ಭಾಗೀರಥಿ ನದಿಯನ್ನು ಕೂಡಿಕೊಂಡು ಗಂಗಾ ಎಂಬ ಹೆಸರನ್ನು ಪಡೆದುಕೊಳ್ಳುತ್ತದೆ. ಗಂಗೆಯ ಜಲರಾಶಿಯಲ್ಲಿ ಭಾಗೀರಥೀ ನದಿಗಿಂತ ಅಲಕನಂದಾ ನದಿಯ ನೀರಿನ ಪ್ರಮಾಣವೇ ಹೆಚ್ಚು. ತನ್ನ ತೀರದಲ್ಲಿ ಅನೇಕ ಪವಿತ್ರ ಕ್ಷೇತ್ರಗಳನ್ನು ಹೊಂದಿರುವ ಅಲಕನಂದಾ ಹಿಂದೂ ಶ್ರದ್ಧಾಳುಗಳ ಮನದಲ್ಲಿ ಗೌರವಾನ್ವಿತ ಸ್ಥಾನವನ್ನು ಪಡೆದಿದೆ. ತನ್ನ ಹರಿವಿನ ದಾರಿಯಲ್ಲಿ ಅನೇಕ ಸಣ್ಣನದಿಗಳನ್ನುತನ್ನಲ್ ಸೇರಿಸಿಕೊಳ್ಳುತ್ತದೆ. 
 ವಿಷ್ಣುಪ್ರಯಾಗ  - ಅಲಕನಂದಾ ಮತ್ತು ಧೌಲಿ ಗಂಗಾ ನದಿಗಳ ಸಂಗಮಸ್ಥಾನ.
 ನಂದಪ್ರಯಾಗ - ಅಲಕನಂದಾ ಮತ್ತು ನಂದಾಕಿನಿ ನದಿಗಳ ಸಂಗಮಸ್ಥಾನ.
 ಕರ್ಣಪ್ರಯಾಗ - ಅಲಕನಂದಾ ಮತ್ತು ಪಿಂಡರ್ ನದಿಗಳ ಸಂಗಮಸ್ಥಾನ.
 ರುದ್ರಪ್ರಯಾಗ - ಅಲಕನಂದಾ ಮತ್ತು ಮಂದಾಕಿನಿ ನದಿಗಳ ಸಂಗಮಸ್ಥಾನ.
 ದೇವಪ್ರಯಾಗ - ಅಲಕನಂದಾ ಮತ್ತು ಭಾಗೀರಥಿ ನದಿಗಳ ಸಂಗಮಸ್ಥಾನ.
ಈ ಮೇಲಿನ ಐದು ಸ್ಥಳಗಳು ಪಂಚಪ್ರಯಾಗಗಳೆಂದು ಕರೆಯಲ್ಪಡುತ್ತವೆ.

ಪುರಾಣದಲ್ಲಿ
ತ್ರಿಪಥಗಾಮಿನಿಯಾದ ಗಂಗೆ ದೇವಲೋಕದಲ್ಲಿ ಹರಿಯುವಾಗ ಈ ಹೆಸರನ್ನು ಪಡೆಯುತ್ತಾಳೆಂದು ಪುರಾಣದ ವಿವರಣೆ. ದಡದ ಮೇಲೆ ಬ್ರಹ್ಮಕಪಾಲವೆಂಬುದು ಪ್ರಸಿದ್ಧ ಪವಿತ್ರಸ್ಥಳ. ಬದರೀಯಾತ್ರೆಗೆ ಹೋಗುವವರೆಲ್ಲ ಇಲ್ಲಿ ಬಂದು ಪಿತೃಗಳಿಗೆ ಪಿಂಡಪ್ರದಾನ ಮಾಡುವುದು ರೂಢಿ. ಇಲ್ಲಿ ಮಾಡಿದ ಶ್ರಾದ್ಧದಿಂದ ವಿಷ್ಣು ಪದ ದೊರೆಯುವುದೆಂದು ನಂಬಿಕೆ.

ಬಾಹ್ಯ ಉಲ್ಲೇಖಗಳು
 Alaknanda River Britannica.com
 Prayags  at GMVN

ಭಾರತದ ನದಿಗಳು
ನದಿಗಳು
ಚಂದ್ರಪುರ ಜಿಲ್ಲೆ

ಇದು ಮಹಾರಾಷ್ಟ್ರದ ಒಂದು ಜಿಲ್ಲಾ ಕೇಂದ್ರ.

ಮಹಾರಾಷ್ಟ್ರದ ಜಿಲ್ಲೆಗಳು
ಭಂಡಾರಾ

ಇದು ಮಹಾರಾಷ್ಟ್ರದ ಒಂದು ಜಿಲ್ಲಾ ಕೇಂದ್ರ.ನಾಗಪುರ ವಿಭಾಗಕ್ಕೆ ಸೇರಿದೆ.

ಮಹಾರಾಷ್ಟ್ರದ ಜಿಲ್ಲೆಗಳು
ಭಾರತದ ಜಿಲ್ಲೆಗಳು
ಗೊಂದಿಯಾ ಜಿಲ್ಲೆ

ಇದು ಮಹಾರಾಷ್ಟ್ರದ ಒಂದು ಜಿಲ್ಲಾ ಕೇಂದ್ರ. ಗೊಂದಿಯಾ ಜಿಲ್ಲೆ ಒಂದು ಆಡಳಿತ ಜಿಲ್ಲೆ. ಈ ಜಿಲ್ಲೆ ೫೪೩೧ ಚದರ ಕಿಲೋಮೀಟರ್ ಇದೆ. ಇದು ೧,೨೦೦,೭೦೭ ಜನಸಂಖ್ಯೆ ಹೊಂದಿದ ಪ್ರದೇಶ.

ಭೌಗೋಳಿಕ ನೆಲೆ

ಬಾಹ್ಯ ಸಂಪರ್ಕಗಳು
 Gondia district website
 www.gondiainfo.com 

ಮಹಾರಾಷ್ಟ್ರದ ಜಿಲ್ಲೆಗಳು
ಭಾರತದ ಜಿಲ್ಲೆಗಳು
ಗಡಚಿರೋಲಿ

ಗಡಚಿರೋಲಿ ಇದು ಮಹಾರಾಷ್ಟ್ರದ ಒಂದು ಜಿಲ್ಲಾ ಕೇಂದ್ರ.

ಮಹಾರಾಷ್ಟ್ರದ ಜಿಲ್ಲೆಗಳು
ಅಮರಾವತಿ (ಮಹಾರಾಷ್ಟ್ರ)

ಅಮರಾವತಿ ಇದು ಮಹಾರಾಷ್ಟ್ರ ರಾಜ್ಯದ ಒಂದು ಜಿಲ್ಲಾ ಕೇಂದ್ರ.೧೨,೨೩೫ ಚದರ ಕಿ.ಮೀ ವಿಸ್ತೀರ್ಣವಿರುವ ಈ ಜಿಲ್ಲೆಯು ಮಹಾರಾಷ್ಟ್ರದ ದೊಡ್ಡ ಜಿಲ್ಲೆಗಳಲ್ಲಿ ಒಂದು.

ಜನಸಂಖ್ಯೆ
೨೦೧೧ರ ಜನಗಣತಿಯಂತೆ ಜಿಲ್ಲೆಯ ಜನಸಂಖ್ಯೆ ೨೮,೮೭,೮೨೬ ಸಾಂದ್ರತೆ: ೨೩೭ ಸಾಕ್ಷರತೆ ಪ್ರಮಾಣ:೮೮.೨೩ ಮತ್ತು ಲಿಂಗಾನುಪಾತ:೯೪೭

ಮಹಾರಾಷ್ಟ್ರದ ಜಿಲ್ಲೆಗಳು
ಮಹಾರಾಷ್ಟ್ರ
ಅಕೋಲಾ

ಅಕೋಲಾ ಮಹಾರಾಷ್ಟ್ರದ ಒಂದು ಜಿಲ್ಲಾ ಕೇಂದ್ರ. ಮಹಾರಾಷ್ಟ್ರ ಪ್ರಾಂತ್ಯದ ಒಂದು ಮುಖ್ಯ ಪಟ್ಟಣ ಹಾಗೂ ತಾಲ್ಲೂಕು ಕೇಂದ್ರ.

ಭೌಗೋಳಿಕ
ಊರು ಪುರ್ಣಾನದಿಯ ಉಪನದಿಯಾದ ಮುರ್ನಾ ನದಿಯ ಪಶ್ಚಿಮದಡದ ಭಾಗವನ್ನು ಆಕ್ರಮಿಸಿಕೊಂಡಿದೆ. ಪುರ್ವದಡದ ಭಾಗದಲ್ಲಿ ತಾಜ್ನಾಪೇಟೆ, ಸರ್ಕಾರಿ ಕಟ್ಟಡಗಳು ಮತ್ತು ಐರೋಪ್ಯರ ನಿವಾಸಗಳಿವೆ. ಅಕೋಲ ಜಿಲ್ಲೆಯ ವಿಸ್ತೀರ್ಣ ಸು. ೫,೪೩೧ ಚ.ಕಿಮೀ. ಜನಸಂಖ್ಯೆ ೧೮,೧೮,೬೧೭ (೨೦೧೧). ಜನಸಾಂದ್ರತೆ ಚ.ಕಿಮೀಗೆ ೩೩೦ ಜನರು.

ಇತಿಹಾಸ
ಪಟ್ಟಣದ ಸುತ್ತಲಿನ ಕೋಟೆ 19ನೆಯ ಶತಮಾನದ್ದು. ಈ ಪಟ್ಟಣ ಹತ್ತಿ ಮತ್ತು ಹೊಗೆಸೊಪ್ಪಿನ ವ್ಯಾಪಾರಕ್ಕೆ ಹೆಸರುವಾಸಿಯಾದ ಕೇಂದ್ರ. ಹತ್ತಿಯಿಂದ ಬೀಜವನ್ನು ಬೇರ್ಪಡಿಸುವ ಅನೇಕ ಕಾರ್ಖಾನೆಗಳುಂಟು. ವಿದ್ಯಾಭ್ಯಾಸದ, ಕೈಗಾರಿಕಾ ಶಾಲೆಯ ಸೌಲಭ್ಯಗಳು ದೊರಕುತ್ತವೆ. ಊರಿನ ತುಂಬ ವಖಾರಗಳು ದಲಾಲಿ ಸಂಸ್ಥೆಗಳೇ ಕಂಡುಬರುತ್ತವೆ.

ಮೇಲ್ಮೈ ಲಕ್ಷಣ
ಈ ಜಿಲ್ಲೆಯ ಭೂಭಾಗ ಚಪ್ಪಟೆಯಾಗಿದ್ದು ಕಣಿವೆಯ ಪ್ರದೇಶ ಸಾಕಷ್ಟಿದೆ. ಉತ್ತರ ಭಾಗದಲ್ಲಿ ಮೇಲ್ಫಟ್ ಬೆಟ್ಟಗಳಿವೆ. ಪೂರ್ವದಲ್ಲಿ ಅಜಂತ ಬೆಟ್ಟಗಳು ಜಿಲ್ಲೆಗೆ ಸೇರಿಕೊಂಡಂತಿವೆ. ಈ ಭಾಗ ಸಮುದ್ರಮಟ್ಟಕ್ಕಿಂತ 610 ಮೀ.ಗಳಷ್ಟು ಎತ್ತರದಲ್ಲಿದ್ದು ಬಾಸಿಮ್ ಪ್ರಸ್ಥಭೂಮಿಯನ್ನು ಒಳಗೊಂಡಿದೆ.
ಅಜಂತ ಬೆಟ್ಟಗಳ ಉತ್ತರ ಭಾಗದಲ್ಲಿ ತಪತಿಗೆ ಉಪನದಿಯಾದ ಪುರ್ಣಾ ಮತ್ತು ಅದರ ಉಪನದಿಗಳು ಹರಿಯುತ್ತವೆ.

ಹವಾಮಾನ
ಬೇಸಗೆಯಲ್ಲಿ ಶಾಖ ಹೆಚ್ಚು. ವಾರ್ಷಿಕ ಸರಾಸರಿ ಮಳೆ 26 ಸೆಂ.ಮೀ ಪುರ್ಣಾ ಕಣಿವೆ ಮೆಕ್ಕಲುಮಣ್ಣಿನಿಂದ ಕೂಡಿದ ಫಲವತ್ತಾದ ಕಪ್ಪುಮಣ್ಣಿನಿಂದ ಕೂಡಿದ್ದು ಹತ್ತಿ ಬೆಳೆಗೆ ಉತ್ಕೃಷ್ಟ ಪ್ರದೇಶವಾಗಿದೆ. ಈ ಭಾಗವೆಲ್ಲವನ್ನೂ ಕೃಷಿಗೆ ಅಳವಡಿಸಿಕೊಳ್ಳಲಾಗಿದೆ.

Extreme temperatures ever recorded at Akola are shown as a table below

ಉಲ್ಲೇಖಗಳು

ಮಹಾರಾಷ್ಟ್ರದ ಜಿಲ್ಲೆಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಭಾರತದ ಜಿಲ್ಲೆಗಳು
ವಾಣಿಜ್ಯ ಬೆಳೆ

ಕೃಷಿಯಲ್ಲಿ ಹಣಕ್ಕಾಗಿ ಬೆಳೆಯಲಾಗುವ ಸಸ್ಯಗಳನ್ನು ವಾಣಿಜ್ಯ ಬೆಳೆ ಎಂದು ಕರೆಯಲಾಗುತ್ತದೆ. ಕಾಫಿ, ತೆಂಗಿನಕಾಯಿ, ಅಡಿಕೆ, ಹತ್ತಿ ವಾಣಿಜ್ಯ ಬೆಳೆಗಳ ಉದಾಹರಣೆಗಳು.

ಕೃಷಿ
ನಾರು

ನಾರುಗಳು ದಾರದ ಆಕಾರವನ್ನು ಹೊಂದಿರುವ ಪದಾರ್ಥಗಳು. ನಾರುಗಳು ನೈಸರ್ಗಿಕವಾದುದವುಗಳಾಗಿ ಇರಬಹುದು ಅಥವಾ ಮಾನವ ನಿರ್ಮಿತವಾದುದವುಗಳಾಗಿ ಇರಬಹುದು.

ನೈಸರ್ಗಿಕ ನಾರುಗಳು 
 ಗಿಡ ಮೂಲದ ನಾರುಗಳು: ಇವು ಸಾಧಾರಣವಾಗಿ ಸೆಲ್ಲ್ಯುಲೊಸ್ ಅಥವಾ ಲಗ್ನಿನ್ಗಳಿಂದ ನಿರ್ಮಿತವಾಗುವವು. ಉದಾಹರಣೆಗೆ: ಹತ್ತಿ, ಗೋಣಿ.
 ಮರ ಮೂಲದ ನಾರುಗಳು: ಮರದ ಕಾಂಡಗಳಿಂದ ಲಿಗ್ನಿನ್ ಹೊಂದಿರುವ ನಾರನ್ನು ಬೇರ್ಪಡಿಸಬಹುದು.
 ಪ್ರಾಣಿ ಮೂಲದ ನಾರುಗಳು: ಇವು ಪ್ರಾಣಿಗಳ ತುಪ್ಪಳದಿಂದ (ಉದಾ: ಕುರಿ), ಅಥವಾ ಅಂಗಗಳಿಂದ ಪಡೆಯಲಾಗುತ್ತವೆ.
 ಖನಿಜ ಮೂಲದ ನಾರು: ಆಸ್ಬೆಸ್ಟೊಸ್ ಇಲ್ಲಿಯ ವರೆಗೆ ದೊರೆತಿರುವ ಏಕೈಕ ಖನಿಜ ಮೂಲದ ನಾರು.

ಮಾನವ ನಿರ್ಮಿತ ನಾರುಗಳು 
ಅರೆ ಕೃತಕ ನಾರುಗಳು- ಇದನ್ನು ದೀರ್ಘ ಸರಣಿಯ ಪಾಲಿಮರ್ ಉಳ್ಳ ಕಚ್ಚಾ ಪದಾರ್ತಗಳಿಂದ ತಯಾರಿಸಲಾಗುತ್ತದೆ. ಉದಾಹರಣೆ - ರಯೊನ್ 
ರಸಾಯನಶಾಸ್ತ್ರದ ಪ್ರಕ್ರಿಯೆಗಳಿಂದ ಮಾನವರು ಅನೇಕ ರೀತಿಯ ನಾರುಗಳನ್ನು ತಯಾರಿಸಿದ್ದಾರೆ. ಉದಾ: ಪ್ಲಾಸ್ಟಿಕ್.

ರಸಾಯನಶಾಸ್ತ್ರ
ಫಿಜಿ

ಫಿಜಿ ದಕ್ಷಿಣ ಶಾಂತಸಾಗರದಲ್ಲಿರುವ ಒಂದು ದ್ವೀಪರಾಷ್ಟ್ರ. ಇದು ಆಸ್ಟ್ರೇಲಿಯಾದ ಈಶಾನ್ಯಕ್ಕೆ ಇದೆ. ಸುಮಾರು ೩೨೨ ದ್ವೀಪಗಳಿಂದ ಕೂಡಿದ ಈ ದ್ವೀಪಸಮೂಹದಲ್ಲಿ ೧೦೬ ದ್ವೀಪಗಳಲ್ಲಿ ಜನವಸತಿಯಿದೆ. ವಿಟಿ ಲೇವು ಮತ್ತು ವನುವಾ ಲೇವು ಎಂಬ ಎರಡು ಮುಖ್ಯ ದ್ವೀಪಗಳಲ್ಲಿಯೇ ದೇಶದ ಜನಸಂಖ್ಯೆಯ ೮೭% ಭಾಗ ನಲೆಸಿದ್ದಾರೆ. ದೇಶದ ವಿಸ್ತೀರ್ಣ ೧೮,೨೭೪ ಚ.ಕಿ.ಮೀ. ಮತ್ತು ಜನಸಂಖ್ಯೆ ಸುಮಾರು ೮.೫ ಲಕ್ಷ. ರಾಷ್ಟ್ರದ ರಾಜಧಾನಿ ಸುವಾ.

ಇತಿಹಾಸ 
ಕ್ರಿ.ಪೂ. ೧೦೦೦ರ ಸುಮಾರಿಗೆ ಇಲ್ಲಿ ಜನವಸತಿಯಿತ್ತೆಂಬುವುದರ ಬಗ್ಗೆ ಪುರಾವೆಗಳು ದೊರೆತಿವೆ. ನಂತರ ಆಗ್ನೇಯ ಏಷ್ಯಾದ ಜನರು ಇಲ್ಲಿ ನೆಲೆಯಾದರು. ಕ್ರಿ.ಶ. ೧೯ನೆಯ ಶತಮಾನದಲ್ಲಿ ಇಲ್ಲಿ ಯುರೋಪಿಯನ್ನರು ಶಾಶ್ವತವಾಗಿ ನೆಲೆಸಿದರು. ೧೮೭೪ರಲ್ಲಿ ಫಿಜಿ ಬ್ರಿಟಿಷರ ವಸಾಹತಾಯಿತು. ಇವರು ಭಾರತದಿಂದ ಗುತ್ತಿಗೆ ನೌಕರರನ್ನು ಕರೆತಂದರು. ೧೯೭೦ರಲ್ಲಿ ಫಿಜಿಯು ಸ್ವಾತಂತ್ರ್ಯ ಪಡೆಯಿತು. ರಾಷ್ಟ್ರದ ಜನತೆಯ ಸುಮಾರು ೫೪.೩% ಭಾಗದವರು ಪಾಲಿನೇಷ್ಯನ್ ಹಾಗೂ ಮೆಲನೇಷ್ಯನ್ ಸಂತತಿಯವರು. ೩೮.೧% ಪಾಲು ಮಂದಿ ಭಾರತೀಯ ಮೂಲದವರು. ರಾಜಕೀಯ ಅಸ್ಥಿರತೆಯ ಕಾರಣಗಳಿಂದಾಗಿ ಗಣನೀಯ ಪ್ರಮಾಣದ ಭಾರತೀಯ ಮೂಲದವರು ಫಿಜಿಯನ್ನು ತೊರೆಯುತ್ತಿದ್ದಾರೆ. ಈ ಎರಡೂ ಸಮುದಾಯಗಳ ನಡುವೆ ರಾಜಕೀಯ ಹಾಗೂ ಧಾರ್ಮಿಕ ಕಾರಣಗಳಿಂದಾಗಿ ತಿಕ್ಕಾಟ ನಡೆಯುತ್ತಲೇ ಇದೆ. ಪಾಲಿನೇಷ್ಯನ್ ಹಾಗೂ ಮೆಲಾನೇಷ್ಯನ್ ಜನತೆ ಬಹುಪಾಲು ಕ್ರೈಸ್ತಧರ್ಮೀಯರಾದರೆ ಭಾರತೀಯ ಮೂಲದವರಲ್ಲಿ ಹೆಚ್ಚಿನವರು ಹಿಂದೂಗಳು ಮತ್ತು ಮುಸ್ಲಿಮರು. ದಕ್ಷಿಣ ಭಾರತದ ಕೇರಳೀಯರ ಸಂಘಟನೆ ಯಾಗಿದೆ ಮಊನತ್ತುಲ್ ಇಸ್ಲಾಂ

ಆರ್ಥಿಕ ಸ್ಥಿತಿ 
ಫಿಜಿಯು ವಿಪುಲವಾದ ಅರಣ್ಯ ಸಂಪತ್ತು , ಖನಿಜಗಳು ಹಾಗೂ ಮೀನುಗಾರಿಕೆಯನ್ನು ಹೊಂದಿ ಶಾಂತಸಾಗರದ ದ್ವೀಪರಾಷ್ಟ್ರಗಳ ಪೈಕಿ ಹೆಚ್ಚಿನ ಆರ್ಥಿಕಬಲವನ್ನು ಹೊಂದಿದೆ. ಕಬ್ಬು ದೇಶದ ಪ್ರಮುಖ ವಾಣಿಜ್ಯ ಬೆಳೆ. ಸಕ್ಕರೆ ಉದ್ಯಮ ನಾಡಿನ ಅತಿ ದೊಡ್ಡ ಕೈಗಾರಿಕೆ. ಉಳಿದಂತೆ ಪ್ರವಾಸೋದ್ಯಮ ದೇಶಕ್ಕೆ ದೊಡ್ಡ ಪ್ರಮಾಣದಲ್ಲಿ ವಿದೇಶಿ ವಿನಿಮಯ ಒದಗಿಸುತ್ತಿದೆ. ಆದರೆ ಪ್ರಕ್ಷುಬ್ಧ ರಾಜಕೀಯ ವಾತಾವರಣದಿಂದಾಗಿ ಆರ್ಥಿಕ ಪ್ರಗತಿಯು ಕುಂಠಿತವಾಗಿದೆ.

ಒಷ್ಯಾನಿಯ
ಫಿಜಿ
ದೇಶಗಳು
ಬಿ. ಎಸ್. ರಾಮಕೃಷ್ಣರಾವ್

ಅನನ್ಯ ಕರ್ತೃತ್ವಶಾಲಿ, ಸಂಸ್ಕೃತ ವಾಙ್ಮಯ ತಪಸ್ವಿ ಡಾ. ಬಿ. ಎಸ್. ಆರ್ ರವರಿಗೆ ಸಂಸ್ಕೃತ ಪ್ರಚಾರ,  ಪ್ರಸಾರ  ಬಹಳ ಪ್ರಿಯವಾಗಿತ್ತು.  ಪತ್ರಿಕೋದ್ಯಮ, ಅನುವಾದ, ಅಧ್ಯಾಪನ, ಪುಸ್ತಕ ನಿರ್ಮಾಣಕಾರ್ಯ, ಸಂಸ್ಕೃತ ಮತ್ತು ಕನ್ನಡವೆಂದರೆ ಅವರಿಗೆ ಪ್ರಾಣ.

ವಿದ್ಯಾಭ್ಯಾಸ ಮತ್ತು ವೃತ್ತಿಜೀವನ :

ಬಾಸೂರಿನ ನಿವಾಸಿಗಳಾದ ರಾಮಕೃಷ್ಣರಾಯರು, ತರೀಕೆರೆ,ಹಾಗೂ  ಶಿವಮೊಗ್ಗದ ಸಹ್ಯಾದ್ರಿ ಕಾಲೇಜುಗಳಲ್ಲಿ ಪದವಿಯವರೆಗೆ ವ್ಯಾಸಂಗ ಮಾಡಿದರು.  ಸಂಸ್ಕೃತದಲ್ಲಿ  ಎಮ್. ಎ ;  ಪದವಿಗಳನ್ನು ಬೆಂಗಳೂರಿನ ಸೆಂಟ್ರೆಲ್ ಕಾಲೇಜಿನಲ್ಲಿ ಓದಿ ಮುಗಿಸಿದರು.  ಮುಂದೆ ಸಂಸ್ಕೃತದಲ್ಲಿ ಪಿ.ಎಚ್.ಡಿ, ಮತ್ತು ವಿದ್ವತ್ ಪರೀಕ್ಷೆಗಳನ್ನು ಪದೆದುಕೊಂಡರು. ಪತ್ರಿಕೋದ್ಯಮದಲ್ಲಿ ಡಿಪ್ಲೊಮ, ಹಿಂದೀಭಾಷೆಯಲ್ಲಿ ರತ್ನ,  ಕನ್ನಡದಲ್ಲಿ  ಎಮ್. ಎ;  ಬೆಂಗಳೂರಿನ ನ್ಯಾಷನಲ್ ಕಾಲೇಜಿನಲ್ಲಿ ೨೦ ವರ್ಷಗಳಕಾಲ ಸೇವೆ ಸಲ್ಲಿಸಿದ್ದರು.  ಅಲ್ಲಿಂದ ಮೆಕ್ಸಿಕೊ ದೇಶದಲ್ಲಿ ಭಾರತೀಯ ವಿದ್ಯಾಭವನದ ಶಾಖೆಯನ್ನು  ಸ್ಥಾಪಿಸಲು ಹೊರಟರು.  ಹೆಂಡತಿ ಎರಡು ಪುಟ್ಟ ಮಕ್ಕಳ ಸಂಸಾರ ರಾಜೀನಾಮೆ ಕೊಟ್ಟರು.  ವಿದ್ಯಾಭವನದವತಿಯಿಂದ ಅಲ್ಲಿಗೇನೋ ಹೋದರು.  ಆದರೆ, ಅಲ್ಲಿ ಭಾರತೀಯ ಸಂಸ್ಕೃತಿ,  ಸಂಸ್ಕೃತಗಳನ್ನು ಪ್ರಚುತಪಡಿಸಲು ಸೂಕ್ತ ವಾತಾವರಣ ಇರಲಿಲ್ಲ.  ಆದ್ದರಿಂದ  ಮುಂಬೈನಗರಕ್ಕೆ ವಾಪಸ್  ಬಂದು ಅಲ್ಲಿನ ಭಾರತೀಯ ವಿದ್ಯಾಭವನದಲ್ಲಿ ಎರಡು ವರ್ಷ ಕೆಲಸಮಾಡಿದರು. ಪುನಃ ಬೆಂಗಳೂರಿಗೆ ಬಂದವರೇ ಅಲ್ಲಿ ತಮ್ಮ ವೃತ್ತಿ ಜೀವನವನದ ಹೊಸ ಅಧ್ಯಾಯವನ್ನು ಆರಂಭಿಸಿದರು.  ಒಟ್ಟು ಅವರು ಬರೆದ ಪುಸ್ತಕಗಳ ಸಂಖ್ಯೆ ೧೦೦ ಕ್ಕೂ ಹೆಚ್ಚು.  ಅವುಗಳು, ಸಂಸ್ಕೃತ ಕನ್ನಡ ರಚನೆಗಳು,  ಸಂಪಾದಿತ ಕೃತಿಗಳು, ಪಠ್ಯಪುಸ್ತಕಗಳು, ಸ್ಮೃತಿಗ್ರಂಥಗಳು, ಸಂಸ್ಕೃತ ನಿಯತಕಾಲಿಕೆಗಳು,  ಕಾಲೇಜಿನ ಸ್ಮರಣ ಸಂಚಿಕೆಗಳು, ಸೇರಿವೆ.
ಎಳೆಯವಯಸ್ಸಿನಲ್ಲಿಯೇ ಭಾಷೆಗಳಗೀಳು ಹತ್ತಿಕೊಂಡಿತ್ತು. ಸಂಸ್ಕೃತ ಮತ್ತು ಕನ್ನಡದಮೇಲಿನ ಅಪಾರ ವ್ಯಾಮೋಹ.  ಬಿ. ಎಸ್. ಆರ್ ಜೊತೆಗಾರರಾಗಿದ್ದ , ಮುಂಬೈನ,  ವೀ.  ಶಿವರಾಮಕೃಷ್ಣನ್,  ಬಿ. ಎಸ್. ಆರ್ ರ ಕಾರ್ಯಶೈಲಿಯನ್ನು ಬಹುವಾಗಿ ಮೆಚ್ಚಿಕೊಂಡಿದ್ದರು. ಸಂಸ್ಕೃತ ಕಲಿಯುವ ಯಾರೇ ಆಗಲಿ ಅವರ ಬಳಿಗೆ ಬಂದರೆ ಅವರಿಗೆ ಎಲ್ಲಾವಿಧದಲ್ಲೂ ನೆರವಾಗಿ ಸಹಾಯಮಾಡುತ್ತಿದ್ದರು.
ಮಧುಮೇಹ, ಯಕೃತ್ತಿನದೋಶ, ಬಹಳಸಮಯದಿಂದ ಅವರನ್ನು ಹಣ್ಣು-ಹಣ್ಣು ಮಾಡಿತ್ತು.  ೬ ತಿಂಗಳು ತೀರ ನೆಲಹತ್ತಿ ಮಲಗಿದರು. ಕೊನೆಗೆ, ತಮ್ಮ ಜೀವಿತದ ೫೫ ನೇ ವರ್ಷದಲ್ಲಿ ಅಕಾಲಮರಣಕ್ಕೆ ತುತ್ತಾದರು.  ವಿಶ್ವ ಸಂಸ್ಕೃತದಿನವನ್ನು ಪ್ರತಿಷ್ಠಾನದ  ಕರ್ಣಾಟಕ ಶಾಖೆ,  ಶ್ರಾವಣ ಪೂರ್ಣಿಮೆಯಂದು ಬಿ. ಎಸ್. ಆರ್ ರವರ ಹೆಸರಿನಲ್ಲಿ ಸಂಸ್ಕೃತ ವಿದ್ವಾಂಸರಿಗೆ ಪ್ರಶಸ್ತಿಯನ್ನು ನೀಡಲು ಸಂಕಲ್ಪಿಸಿದೆ. ಇದು ಬಿ. ಎಸ್. ಆರ್ ರವರ ಬಗ್ಗೆ ಅಭಿಮಾನಿಗಳು ಸಲ್ಲಿಸುವ ಕೃತಿ- ಗೌರವ.

ಪಂಡಿತರಾಗಿ, ಭಾಷಾಭಿಮಾನಿಯಾಗಿ, ಸಂಪಾದಕರಾಗಿ  ಮಾಡಿದ ಕೆಲಸಗಳು :

ಸಂವಿತ್, ಸಂಸ್ಕೃತ ತ್ರೈಮಾಸಿಕ,  ವಿಶ್ವಭಾಷಾ,  ವಿಪ್ರನುಡಿ, ಸಂಸ್ಕೃತವಾಣಿ,  ಮುಂತಾದ ಪತ್ರಿಕೆಗಳು.

ಅನೇಕ ಧ್ವನಿಸುರಳಿಗಳ ಬಿಡುಗಡೆಮಾಡಿದರು :

ಡಾ. ಎಚ್. ಕೆ. ರಂಗನಾಧರಜೊತೆಯಲ್ಲಿ ಅನೇಕ ಸಂಸ್ಕೃತ ಪ್ರಸಿದ್ಧಗೀತೆಗಳ,  ಮುಕುಂದಮಾಲಾ, ಮುಂತಾದ ಸ್ತೋತ್ರಗಳ ಧ್ವನಿಸುರಳಿಗಳನ್ನು ಹೊರತಂದರು.  ಉಪಯುಕ್ತ ಉಸ್ತಕಗಳನ್ನು ಅಚ್ಚುಹಾಕಿಸಿದರು.

ಶೃಂಗೇರಿಯ ಮಠದ ಪತ್ರಿಕೆಗಳ ಸಂಪಾದನೆಯ ಕೆಲಸ : 

ಶೃಂಗೇರಿ ಶ್ರೀಮಠದ,  ಶಂಕರಕೃಪ, ಮತ್ತು, ಕಾಶಿನಗರದ ವಿಶ್ವಸಂಸ್ಕೃತ ಪ್ರತಿಷ್ಠಾನದ ವಿಶ್ವಭಾಷಾ ಪತ್ರಿಕೆಗಳ ಸಂಪಾದಕರಾಗಿ ತಮ್ಮ ತಮ್ಮ ಜೀವನದ ಕೊನೆಯವರೆಗೂ ನಡೆಸಿಕೊಂಡುಬಂದರು.  ಶಂಕರಮಠದಲ್ಲಿ ಸುರಸರಸ್ವತಿ ಸಂಸ್ಕೃತ ಸಂಸ್ಥೆಯ ಮುಖ್ಯಸ್ಥರಾಗಿ ಸಂಸ್ಥೆಯು ನಡೆಸುತ್ತಿದ್ದ ಪರೀಕ್ಷೆಗಳಿಗಾಗಿ ಪಾಠಹೇಳುತ್ತಿದ್ದರು.

ವರ್ಗ : ಸಂಸ್ಕೃತ ಕನ್ನಡದ ಲೇಖಕರು.

ಕೃಪೆ : ಡಾ. ಎಸ್. ಆರ್. ಲೀಲಾರವರ ಲೇಖನ.
ಲೆಸೊಥೊ

ಲೆಸೊಥೊ ಆಫ್ರಿಕಾದ ದಕ್ಷಿಣಭಾಗದಲ್ಲಿರುವ ಒಂದು ದೇಶ. ಇದು ಸಂಪೂರ್ಣವಾಗಿ ದಕ್ಷಿಣ ಆಫ್ರಿಕಾ ರಾಷ್ಟ್ರದಿಂದ ಆವೃತವಾಗಿದೆ. ಲೆಸೊಥೊದ ವಿಸ್ತೀರ್ಣ ೩೦,೩೫೫ ಚ.ಕಿ.ಮೀ. ಮತ್ತು ಜನಸಂಖ್ಯೆ ಸುಮಾರು ೨೨ ಲಕ್ಷ. ರಾಷ್ಟ್ರದ ರಾಜಧಾನಿ ಮಸೇರು. ಹಲವು ಬುಡಕಟ್ಟುಗಳ ಪಾಳೆಯಗಾರರಿಂದ ಆಳಲ್ಪಡುತ್ತಿದ್ದ ಈ ಪ್ರದೇಶವು ೧೮೬೮ರಲ್ಲಿ ಬ್ರಿಟನ್ನಿನ ವಸಾಹತಾಯಿತು. ೧೯೬೫ರಲ್ಲಿ ಸ್ವಾಯತ್ತತೆಯನ್ನು ಪಡೆದ ಲೆಸೊಥೊ ೧೯೬೬ರಲ್ಲಿ ಸಂಪೂರ್ಣ ಸ್ವಾತಂತ್ರ್ಯ ಗಳಿಸಿತು. ಲೆಸೊಥೊ ಒಂದು ಸಾಂವಿಧಾನಿಕ ಅರಸೊತ್ತಿಗೆ. ಆದರೆ ಅರಸನ ಪದವಿ ಕೇವಲ ಅಲಂಕಾರಿಕ. ಬಹುಪಕ್ಷೀಯ ಸಂಸತ್ತನ್ನು ಹೊಂದಿರುವ ಲೆಸೊಥೊ ನಲ್ಲಿ ಬುಡಕಟ್ಟುಗಳ ನಾಯಕರಿಗೆ ವಿಶೇಷ ಸ್ಥಾನವಿದೆ. ಲೆಸೊಥೊದ ಎಲ್ಲಾ ಭೂಪ್ರದೇಶಗಳೂ ಸಮುದ್ರಮಟ್ಟದಿಂದ ೧೦೦೦ಮೀ. ಗೂ ಹೆಚ್ಚಿನ ಎತ್ತರದಲ್ಲಿವೆ. ವಿಶ್ವದಲ್ಲಿಯೇ ಇಂತಹ ಏಕೈಕ ಸ್ವತಂತ್ರ ರಾಷ್ಟ್ರ ಲೆಸೊಥೊ. ರಾಷ್ಟ್ರದ ಅರ್ಥ ವ್ಯವಸ್ಥೆಯು ಕೃಷಿ , ಉದ್ದಿಮೆಗಳು ಮತ್ತು ರಫ್ತು ವಹಿವಾಟನ್ನು ಅವಲಂಬಿಸಿದೆ. ನೆರೆಯ ದಕ್ಷಿಣ ಆಫ್ರಿಕಾ ದೇಶಕ್ಕೆ ಲೆಸೊಥೊ ನೀರು ಮತ್ತು ವಿದ್ಯುತ್ತನ್ನು ದೊಡ್ಡ ಪ್ರಮಾಣದಲ್ಲಿ ಒದಗಿಸುತ್ತಿದೆ. ರಫ್ತಾಗುವ ಸರಕುಗಳಲ್ಲಿ ಮುಖ್ಯವಾದುವು ವಜ್ರ, ತುಪ್ಪಳ ಮತ್ತು ಚರ್ಮೋತ್ಪನ್ನಗಳು. ನಾಡಿನ ಪ್ರಮುಖ ಭಾಷೆ ಬಂಟು. ರೋಮನ್ ಕ್ಯಾಥೊಲಿಕ್ ಧರ್ಮೀಯರು ಬಹುಸಂಖ್ಯಾತರು. ದೇಶದ ೮೫% ಜನತೆ  ಓದುಬರಹ ಬಲ್ಲರು. ಆರೋಗ್ಯ ಮತ್ತು ಸ್ವಾಸ್ಥ್ಯದ ವಿಚಾರದಲ್ಲಿ ಲೆಸೊಥೊ ಬಹಳ ಹಿಂದಿದೆ. ನಾಡಿನ ೨೯% ಜನತೆ ಏಡ್ಸ್ ರೋಗದಿಂದ ಪೀಡಿತರು. ಈ ಆತಂಕಕಾರಿ ಬೆಳವಣಿಗೆ ದೇಶದ ಮೇಲೆ ತೀವ್ರ ಪ್ರತಿಕೂಲ ಪರಿಣಾಮ ಬೀರುತ್ತಿದೆ.

ಆಫ್ರಿಕ ಖಂಡದ ದೇಶಗಳು
ದಕ್ಷಿಣ ಆಫ್ರಿಕಾ ಪ್ರದೇಶ
ಸಾನ್ ಮರಿನೊ

ಸಾನ್ ಮರಿನೊ (ಸ್ಯಾನ್ ಮರಿನೊ) ಗಣರಾಜ್ಯವು ವಿಶ್ವದ ಅತಿ ಪುಟ್ಟ ಸ್ವತಂತ್ರ ರಾಷ್ಟ್ರಗಳಲ್ಲಿ ಒಂದು. ಇದು ಸಂಪೂರ್ಣವಾಗಿ ಇಟಲಿಯ ಒಳಗೆ ಹುದುಗಿಕೊಂಡಿರುವ ದೇಶ. ಸಾನ್ ಮರಿನೊ ವಿಶ್ವದ ಅತಿ ಪುರಾತನ ಗಣರಾಜ್ಯವೆಂದು ಹೇಳಲಾಗುತ್ತದೆ. ೬೧ ಚ.ಕಿ.ಮೀ. ವಿಸ್ತೀರ್ಣವುಳ್ಳ ಈ ರಾಷ್ಟ್ರದ ಜನಸಂಖ್ಯೆ ಸುಮಾರು ೨೮ ಸಾವಿರ. ಸಾನ್ ಮರಿನೊ ನಗರವು ದೇಶದ ರಾಜಧಾನಿ. ಅಪೆನ್ನೈನ್ ಪರ್ವತಗಳ ನಡುವೆ ಇರುವ ಈ ದೇಶವು ಪೂರ್ಣವಾಗಿ ಬೆಟ್ಟಗುಡ್ಡಗಳ ನಾಡು. ಯಾವುದೇ ನದಿ ಅಥವಾ ಸರಸ್ಸುಗಳು ಇಲ್ಲಿಲ್ಲ. ವರ್ಷದ ಸದಾಕಾಲವೂ ಸಹನೀಯವಾದ ಮೆಡಿಟರೇನಿಯನ್ ಹವಾಮಾನವಿರುತ್ತದೆ. ಸಾನ್ ಮರಿನೊ ಸಂಸದೀಯ ಪ್ರಜಾಸತ್ತೆಯನ್ನು ಅಳವಡಿಸಿಕೊಂಡಿದೆ. ವೈಶಿಷ್ಟ್ಯವೆಂದರೆ ಈ ಸಂಸತ್ತು ಪ್ರತಿ ೬ ತಿಂಗಳಿಗೊಮ್ಮೆ ಇಬ್ಬರು ಕ್ಯಾಪ್ಟನ್ ರೀಜೆಂಟ್ ರನ್ನು ಆರಿಸುತ್ತದೆ. ಈ ಇಬ್ಬರೂ ರಾಷ್ಟ್ರದ ಆಡಳಿತದ ಮುಖ್ಯಸ್ಥರಾಗಿರುತ್ತಾರೆ. ಹೀಗೆ ಏಕಕಾಲಕ್ಕೆ ಇಬ್ಬರು ಮುಖ್ಯಸ್ಥರನ್ನು ಹೊಂದಿರುವ ದೇಶ ಪ್ರಾಯಶ: ಇನ್ನೊಂದಿಲ್ಲ. ಇಟಾಲಿಯನ್ ಭಾಷೆ ದೇಶದ ಪ್ರಮುಖ ನುಡಿ. ಬಹುಸಂಖ್ಯಾತರು ರೋಮನ್ ಕ್ಯಾಥೊಲಿಕ್ ಪಂಗಡದವರು. ಪ್ರವಾಸೋದ್ಯಮ ದೇಶದ ಪ್ರಮುಖ ಆರ್ಥಿಕ ಚಟುವಟಿಕೆ. ಉಳಿದಂತೆ ಎಲೆಕ್ಟ್ರಾನಿಕ್ಸ್ , ಬ್ಯಾಂಕಿಂಗ್ ಹಾಗೂ ಸೆರಾಮಿಕ್ಸ್ ಉದ್ಯಮಗಳೂ ನಡೆಯುತ್ತಿವೆ. ದ್ರಾಕ್ಷಿ ಮತ್ತು ಗಿಣ್ಣು ಪ್ರಮುಖ ಕೃಷ್ಯುತ್ಪನ್ನಗಳು. ಸಾನ್ ಮರಿನೊ ತನ್ನ ವಿಶಿಷ್ಟ ಅಂಚೆಚೀಟಿಗಳಿಗೆ ಹೆಸರಾಗಿದೆ. ಇದು ಕೂಡ ಸಾಕಷ್ಟು ವಿದೇಶಿ ವಿನಿಮಯವನ್ನು ರಾಷ್ಟ್ರಕ್ಕೆ ತರುತ್ತಿದೆ. ಸಾನ್ ಮರಿನೊ ನಲ್ಲಿ ಎಫ್-೧ ಕಾರು ಓಟದ ಸ್ಪರ್ಧೆ ಪ್ರತಿವರ್ಷ ನಡೆಯುತ್ತದೆ.

ಯುರೋಪ್ ಖಂಡದ ದೇಶಗಳು
ನೌರು

ನೌರು ಗಣರಾಜ್ಯವು ದಕ್ಷಿಣ ಶಾಂತಸಾಗರದಲ್ಲಿರುವ ಒಂದು ದ್ವೀಪರಾಷ್ಟ್ರ. ಇದು ವಿಶ್ವದ ಅತಿ ಪುಟ್ಟ  ದ್ವೀಪರಾಷ್ಟ್ರ ಹಾಗೂ ಅತಿ ಪುಟ್ಟ ಸ್ವತಂತ್ರ ಗಣರಾಜ್ಯ. ಅಲ್ಲದೆ ಅಧಿಕೃತ ರಾಜಧಾನಿಯೇ ಇಲ್ಲದಿರುವಂತಹ  ಪ್ರಪಂಚದ ಏಕೈಕ ರಾಷ್ಟ್ರ. 
೨೧ ಚ.ಕಿ.ಮೀ. ವಿಸ್ತೀರ್ಣವುಳ್ಳ ನೌರುವಿನ ಜನಸಂಖ್ಯೆ ಸುಮಾರು ೧೩೫೦೦. ೧೯ನೆಯ ಶತಮಾನದ ಕೊನೆಯಲ್ಲಿ ನೌರು ಜರ್ಮನಿಯ ವಸಾಹತಾಯಿತು. ಮೊದಲ ವಿಶ್ವಯುದ್ಧದ ನಂತರ ನೌರು ಆಸ್ಟ್ರೇಲಿಯ , ನ್ಯೂಜಿಲಂಡ್ ಮತ್ತು ಯುನೈಟೆಡ್ ಕಿಂಗ್ಡಮ್ ಗಳ ಸಂಯುಕ್ತ ಆಡಳಿತಕ್ಕೆ ಒಳಪಟ್ಟಿತು. ದ್ವಿತೀಯ ವಿಶ್ವಯುದ್ಧದ ಸಮಯದಲ್ಲಿ ಜಪಾನ್ ನೌರುವನ್ನು ಆಕ್ರಮಿಸಿತು. ಆ ಯುದ್ಧದ ತರುವಾಯ ನೌರು ಮತ್ತೆ ಮೊದಲಿನ ಜಂಟಿ ಆಡಳಿತಕ್ಕೆ ಒಳಪಟ್ಟಿತು. ಮುಂದೆ ೧೯೬೮ರಲ್ಲಿ ನೌರು ಸ್ವಾತಂತ್ರ್ಯ ಪಡೆಯಿತು. ನೌರು ಒಂದು ಫಾಸ್ಫೇಟ್ ಶಿಲೆಯ ದ್ವೀಪ. ಸಾಗರದ ಪಕ್ಷಿಗಳು ಲಕ್ಷಾಂತರ ವರ್ಷಗಳ ಕಾಲ ಉದುರಿಸಿದ ಹಿಕ್ಕೆ ಒಟ್ಟುಗೂಡಿ ಹಾಗೂ ಗಟ್ಟಿಯಾಗಿ ಇಲ್ಲಿನ ಮೇಲ್ಮೈ ರಚನೆಯಾಯಿತು. ಈ ಫಾಸ್ಫೇಟ್ ಕೃಷಿಯಲ್ಲಿ ಉಪಯೋಗಿಸಲ್ಪಡುವ ಪ್ರಮುಖ ಗೊಬ್ಬರವಾದ್ದರಿಂದ, ಫಾಸ್ಫೇಟ್ ಗಣಿಗಾರಿಕೆಯೇ ನೌರುವಿನ ಅತಿ ದೊಡ್ಡ ಉದ್ಯಮವಾಗಿ ಬೆಳೆಯಿತು. ದೇಶದ ಏಕೈಕ ಆದಾಯದ ಮೂಲ ಫಾಸ್ಫೇಟ್ ಗೆ ದೊರೆಯುತ್ತಿದ್ದ ಗೌರವಧನ. ಹೀಗಾಗಿ ಹಠಾತ್ತಾಗಿ ಅಪಾರ ಸಂಪತ್ತನ್ನು ಗಳಿಸಿದ ನೌರು ಕೆಲ ದಶಕಗಳವರೆಗೆ ವಿಶ್ವದಲ್ಲಿ ಅತ್ಯುತ್ತಮ ಜೀವನಮಟ್ಟವನ್ನು ಹೊಂದಿತ್ತು. ಆದರೆ ಮುಂದಾಲೋಚನೆಯಿಲ್ಲದೆ ತನ್ನೆಲ್ಲ ಸಂಪತ್ತನ್ನು ದುಂದುಮಾಡಿದ ನೌರು ಫಾಸ್ಫೇಟ್ ನಿಕ್ಷೇಪ ಬರಿದಾದ ಮೇಲೆ ತೀವ್ರ ಸಂಕಷ್ಟಕ್ಕೆ ಸಿಲುಕಿಕೊಂಡಿತು. ಇಂದು ಕನಿಷ್ಠ ಜನೋಪಯೋಗಿ ಕೆಲಸಗಳನ್ನು ಮಾಡಲೂ ಸರಕಾರದ ಬಳಿ ಹಣವಿಲ್ಲ. ರಾಷ್ಟ್ರೀಯ ಬ್ಯಾಂಕ್ ದಿವಾಳಿಯಾಗಿದೆ. ಒಂದೊಮ್ಮೆ ವಿಶ್ವದಲ್ಲಿಯೇ ಅತ್ಯಂತ ಹೆಚ್ಚು ತಲಾವಾರು ಉತ್ಪನ್ನ ಹೊಂದಿದ್ದ ನೌರು ಈಗ ಬಡರಾಷ್ಟ್ರಗಳ ಸಾಲಿನಲ್ಲಿ ನಿಂತಿದೆ. ಇಂದು ಆಸ್ಟ್ರೇಲಿಯಾದಿಂದ ದೊರೆಯುವ ಸಹಾಯಧನವೇ ನೌರುಗೆ ಮುಖ್ಯ ಆಧಾರ. ಬೇರಾವುದೇ ಸಂಪನ್ಮೂಲಗಳಿಲ್ಲದ ನೌರು ಎಲ್ಲಾ ಅವಶ್ಯಕ ವಸ್ತುಗಳನ್ನು ಆಮದುಮಾಡಿಕೊಳ್ಳುತ್ತಿದೆ. ಕೊಂಚ ತೆಂಗಿನ ತೋಟಗಳನ್ನು ಹೊರತುಪಡಿಸಿದರೆ ಇತರ ಕೃಷಿ ಚಟುವಟಿಕೆಗಳಿಲ್ಲ. ಅವಿರತ ಫಾಸ್ಫೇಟ್ ಗಣಿಗಾರಿಕೆಯು ದೇಶದ ಹೆಚ್ಚಿನ ನೆಲವನ್ನು ಹಾಳುಗೆಡವಿದೆ. ಗಣಿಗಾರಿಕೆಯ ತ್ಯಾಜ್ಯವಸ್ತುಗಳಿಂದಾಗಿ ಮೀನುಗಾರಿಕೆಯೂ ಭಾರಿ ಹೊಡೆತ ಅನುಭವಿಸಿದೆ. ಒಟ್ಟಿನಲ್ಲಿ ನೌರು ಆಧುನಿಕ ಜಗತ್ತಿನ ದುರಂತ ಕಥೆಗಳಲ್ಲಿ ಒಂದು.

ಒಷ್ಯಾನಿಯ
ಆರ್ಮೇನಿಯ

ಆರ್ಮೇನಿಯ ( ಹಯಾಸ್ಥಾನ್), ಅಧಿಕೃತವಾಗಿ ಆರ್ಮೇನಿಯ ಗಣರಾಜ್ಯ, ಕಪ್ಪು ಸಮುದ್ರ ಮತ್ತು ಕ್ಯಾಸ್ಪಿಯನ್ ಸಮುದ್ರಗಳ ಮಧ್ಯದ ಯುರೇಷ್ಯಾದಲ್ಲಿರುವ ಒಂದು ಭೂಆವೃತ ರಾಷ್ಟ್ರ.ಇದು ೧೯೯೧ರಲ್ಲಿ ಸ್ವಾತಂತ್ರ್ಯ ಪಡೆಯಿತು.
ಸೋವಿಯತ್ ಗಣರಾಜ್ಯಗಳಲ್ಲೊಂದಾಗಿದ್ದ ಹಳೆಯ ಆರ್ಮೇನಿಯ ದೇಶದ ವಿಸ್ತಾರ ೧೦೩,೬೦೦ ಚ.ಕಿಮೀ. ಈ ರಾಜ್ಯ ಪ್ರ.ಶ.ಪು. ೬ನೆಯ ಶತಮಾನದಲ್ಲಿ ಸ್ವತಂತ್ರ್ಯ ರಾಜ್ಯವಾಗಿತ್ತು. ಕೆಲವು ಕಾಲದ ಮೇಲೆ ಇದು ರೋಮ್ ಸಾಮ್ರಾಜ್ಯದ ಒಂದು ಅಂಗವಾಯಿತು. ಮಧ್ಯಯುಗದಲ್ಲಿ ಮತ್ತೆ ಸ್ವತಂತ್ರ್ಯವಾದ ಈ ರಾಜ್ಯದಲ್ಲಿ ಅಲ್ಲಿಯ ಅರಸರು ಆಳುತ್ತಿದ್ದರು. ೧೪೦೦ರಿಂದ ಮುಂದೆ ಇದನ್ನು ತುರುಕರು ಮತ್ತು ಪಾರ್ಸಿಗಳು ತಮ್ಮ ತಮ್ಮೊಳಗೆ ಹಂಚಿಕೊಂಡರು. ೧೯ನೆಯ ಶತಮಾನದ ಆರಂಭದ ಇದರ ಬಹಳ ಭಾಗವನ್ನು ರಷ್ಯದವರು ಗೆದ್ದುಕೊಂಡರು. ಒಂದನೆಯ ಮಹಾಯುದ್ಧದ ಕಾಲದವರೆಗೆ ಇದರಲ್ಲಿ ತುರುಕರು, ಪಾರ್ಸಿಗಳು ಮತ್ತು ರಷ್ಯನ್ನರಿಗೆ ಸೇರಿದ ಮೂರು ಭಾಗಗಳಿದ್ದುವು.

೧೯ನೆಯ ಶತಮಾನದ ಅಂತ್ಯಕ್ಕೆ ತುರುಕರು ಆರ್ಮೇನಿಯರ ಕೊಲೆ ಮಾಡತೊಡಗಿದರು. ಆದುದರಿಂದ ಯುರೋಪಿನಲ್ಲಿ ಆರ್ಮೇನಿಯನ್ನರ ಬಗೆಗೆ ಸಹಾನುಭೂತಿ ಮತ್ತು ಆತ್ಮೀಯ ಭಾವಗಳು ಹುಟ್ಟಿದುವು. ೧೯೦೮ರಲ್ಲಿ ತುರುಕ ಯುವಕರು ಹೆಚ್ಚಾದ ವ್ಯವಸ್ಥಿತ ರೀತಿಯಲ್ಲಿ ಆರ್ಮೇನಿಯರ ಕೊಲೆಯ ಕಾರ್ಯವನ್ನು ಕೈಗೊಂಡರು. ಆಗ ಸು. ೮೦,೦೦೦ ಆರ್ಮೇನಿಯನ್ನರು ಕೊಲ್ಲಲ್ಪಟ್ಟರೆಂದು ತಿಳಿದುಬಂದಿದೆ.

ಆ ರೀತಿಯಲ್ಲಿ ಆರ್ಮೇನಿಯ ಗಣರಾಜ್ಯ ೧೯೧೮ರಲ್ಲಿ ತಲೆಯೆತ್ತಿತು. ಯುರೋಪಿನ ಶಕ್ತಿಕೂಟದವರು ಇದನ್ನು ೧೯೨೦ರಲ್ಲಿ ಮನ್ನಿಸಿದರು. ಆದರೆ ಇದರ ಬಾಳ್ವೆ ನಾನಾ ಬಗೆಯಾಗಿ ಕೆಲವೇ ವರ್ಷಗಳಲ್ಲಿ ಕೊನೆಗೊಂಡಿತು. ಆಗ ಇಲ್ಲಿ ಬೋಲ್ಷೆವಿಸ್ಟರ ಪ್ರಭಾವ ಬೆಳೆಯುತ್ತಿದ್ದುದರಿಂದ ೧೯೨೧ರಲ್ಲಿ ಸೋವಿಯತ್ ಮಾದರಿಯ ಗಣರಾಜ್ಯ ರೂಪುಗೊಂಡಿತು.
ಕ್ರೈಸ್ತಪಂಥ ೩ನೆಯ ಶತಮಾನದಲ್ಲಿ ಮೊದಲು ಇಲ್ಲಿ ತಳವೂರಿತು. ಆಡಳಿತ ಮತ್ತು ನಿಯಮಾಚರಣೆಗಳಲ್ಲಿ ಇದು ಗ್ರೀಕರ ಕ್ರೈಸ್ತಪಂಥವನ್ನು ಹೋಲುತ್ತದೆಯಾದರೂ ತಮ್ಮ ಧರ್ಮದ ಹಿರಿಯರ ಅಧಿಕಾರದಲ್ಲಿ ಇದು ಬೇರೆಯಾಗಿಯೇ ಇದೆ. ಜಗತ್ತಿನಲ್ಲಿ ಇದೇ ಅತಿ ಪ್ರಾಚೀನವಾದ ಕ್ರೈಸ್ತಪಂಥವೆಂದು ಪ್ರತೀತಿ.

ಬಾಹ್ಯ ಸಂಪರ್ಕಗಳು
 General information

Armenia  at UCB Libraries GovPubs

Armenia profile from the BBC News

 Key Development Forecasts for Armenia from International Futures

ಪಶ್ಚಿಮ ಏಷ್ಯಾ
ಏಷ್ಯಾ ಖಂಡದ ದೇಶಗಳು
ಚಾಮಲಾಪುರ

ಚಾಮಲಾಪುರ ಮೈಸೂರು ಜಿಲ್ಲೆಯ ಹೆಗ್ಗಡದೇವನ ಕೋಟೆ ತಾಲೂಕಿನಲ್ಲಿ ಇರುವ ಒಂದು ಹಳ್ಳಿ. ಮೈಸೂರು ನಗರದಿಂದ ರಸ್ತೆಯಲ್ಲಿ ಹೋದರೆ ಸುಮಾರು ಮೂವತ್ತು ಕಿಲೋಮೀಟರು.

ಹೆಸರಿನ ಮೂಲ 
ಈ ಊರಿನ ಹೆಸರರಿನ ಮೂಲದ ಬಗ್ಗೆ ಇಲ್ಲಿಯ ಜನರಿಗೆ ಯಾವುದೇ ಮಾಹಿತಿ ಲಭ್ಯವಿಲ್ಲ. ಇದರ ಬಗ್ಗೆ ಹೆಚ್ಚಿನ ಮಾಹಿತಿಯನ್ನು "ಎಪಿಗ್ರಾಫಿಯ ಕರ್ನಾಟಕ"ದಲ್ಲಿ ಹುಡುಕಬಹುದು.

ಮಾರ್ಗ 
ಮೈಸೂರಿನ ಹುಣಸೂರು ರಸ್ತೆಯ ಪಕ್ಕದಲ್ಲಿ ಇರುವ ಬೋಗಾದಿ ಕಡೆ ಹೋಗಿ, ಅಲ್ಲಿಯ ಗದ್ದಿಗೆ ರಸ್ತೆಯಲ್ಲೆ ಸುಮಾರು ೨೫ ಕಿಲೋಮೀಟರು ಸಂಚಾರ ಮಾಡಿದರೆ, ನಮಗೆ ಸಿಗುವುದು ಹಾಲನಹಳ್ಳಿ. ಅಲ್ಲಿಂದ ಸ್ವಲ್ಪ ಮುಂದೆ ಹೋಗಿ, ಎಡಕ್ಕೆ ತಿರುಗಿ ಸುಮಾರು ೫ ಕಿಲೋಮೀಟರು ಸಂಛರಿಸಿದರೆ ಚಾಮಲಾಪುರ ಸಿಗುತ್ತದೆ.

ಉಷ್ಣ ವಿದ್ಯುತ್ ಸ್ಥಾವರ 
ಕರ್ನಾಟಕ ಸರ್ಕಾರವು ಈ ಫಲವತ್ತಾದ ಭೂಮಿಯಲ್ಲಿ ಉಷ್ಣ ವಿದ್ಯುತ್ ಸ್ಥಾವರ ನಿರ್ಮಿಸಲು ಮುಂದಾಗಿದೆ. ಇದರಿಂದ ಕರ್ನಾಟಕ ರಾಜ್ಯದಲ್ಲಿ ಇರುವ ವಿದ್ಯುತ್ ಕೊರತೆಯನ್ನು ನೀಗಿಸಬಹುದು ಎಂಬುದು ಸರ್ಕಾರದ ಸಮಜಾಯಿಷಿ. ಆದರೆ ಮೈಸೂರಿನ ನಾಗರೀಕರು, ಚಾಮಲಾಪುರದ ಜನರು, ಪರಿಸರವಾದಿಗಳು, ಮತ್ತು ಸುತ್ತಮುತ್ತಲಿನ ಜನರು ಈ ಯೋಜನೆಯನ್ನು ವಿರೋಧಿಸುತ್ತಿದ್ದಾರೆ. ಇದರಿಂದ ಸಾವಿರಾರು ರೈತರು ಭೂಮಿ ಕಳೆದುಕೊಳ್ಳುವುದಲ್ಲದೆ, ಸುತ್ತಲಿನ ೫೦ ಕಿ.ಮೀ. ಪರಿಸರ ಹಾಳಾಗುತ್ತದೆ ಎಂಬುದು ಅವರ ವಾದ. ನಾಗರಹೊಳೆ ಮತ್ತು ಕಬಿನಿ ನದಿಗಳು ಸಹ ಸ್ವಲ್ಪ ದೂರದಲ್ಲೆ ಇರುವುದರಿಂದ ಅಲ್ಲಿನ ನೈಸರ್ಗಿಕ ಪರಿಸರಕ್ಕೂ ಹಾನಿಯಾಗಲಿದೆ.

ಮೈಸೂರು ಜಿಲ್ಲೆ